Nuoret Päättäjät: toukokuuta 2016\nTotesin taannoin, että varma kesän merkki on suihkunraikkaat ratsut tunnin jälkeen. Toinen yhtä hyvä merkki kesän alkamisesta on myös se, että Liikuntakuukaudet -kampanja starttaa käyntiin toistamiseen kesän ajaksi. Kesä-, heinä- ja elokuu ovat virallisesti liikuntakuukausia, joiden aikana kannustamme ratsastuksen harrastajia kokeilemaan innokaasti useita eri liikuntalajeja.\nKampanjan runko on pysynyt hyvin samankaltaisena kuin aiemminkin, kerää siis porukka kasaan ja kokeilkaa yhdessä uusia lajeja ja kirjoittakaa meille siitä blogiteksti! Jokaisesta kokeilusta saatte yhden pisteen ja eniten pisteitä kerännyt joukkue voittaa 20:lle hengelle liput syksyn upeaan Helsinki International Porsche Horse Show'n perjantai-iltaan! Parhaan blogitekstin kirjoittanut palkitaan kahden hengen lipuilla HIHS:n lauantai- tai sunnuntaipäivälle valinnan mukaan. Blogitekstejä toivotaan lähetettävän jo kesän aikana, jotta voimme julkaisemalla niitä täällä inspiroida muitakin liikkumaan!\nSosiaalisessa mediassa voi kampanjaa seurata #liikuntakuukaudet. Ota siis haltuun etenkin liiton instagram ja twitter jo nyt! Lähetä meille julkaistavaksi tai jaa itse liikuntakokeilusta myös kuva, paras palkitaan yllätyspalkinnolla!\nTarkemmat ohjeet Liikuntakuukaudet -kampanjasta ja sen säännöistä löydät täältä.\nEnsimmäisenä lajikokeiluvinkkejä on jakamassa liiton toimistolta Sanna Sassi. Hänen toimenkuvanaan on toimia lasten ja nuorten toiminnan koordinaattorina ja siten myös on mukana meidän Nuorten Päättäjien toiminnassa vahvasti.\nVirtaa Yinjoogassa rentoillen\nJoko teidän liikuntaporukka on kokeillut Yinjoogaa? Kokeilkaa, mutta pieni varoitus heti alkuun, siihen jää helposti koukkuun!\nKuinka usein sitä tulee mietittyä hengittämistä, tarkoitan ihan koko keuhkoilla, jokaisella kehon solulla? Kuvittele, jos saisit reilun tunnin ajan vain hengittää ja huoltaa omaa kehoa ja mieltä rauhassa, hitaasti ja nautiskellen.\nJos päivät täyttyvät aikataulujen kanssa kilpajuoksusta ja suorituksesta seuraavaan paahtamisesta, rentoutuneeseen oloon pääsy voi olla hankalaa. Jos liikuntakin on aina dynaamista ja aktiivista on vastapainona ihanaa solahtaa Yinjoogan avulla mielen tyhjyyteen ja kehon rauhaan. Yinjoogaharjoitukset ovat erityisesti lantionseutua vetreyttäviä asentoja, asanoita, joissa viivytään pitkään, yleensä kolmesta kahdeksaan minuuttia. Harjoitteet eivät saa sattua, jokaiselle löytyy omaan kroppaan sopiva variaatio. Asento rakennetaan rauhassa ja sen aikana on tarkoitus hengittää itsensä rennoksi, puhaltaa pois kaikki turha ja ylimääräinen. Kun asennossa ollaan pitkään, päästään vahvistamaan lihasten sijasta sidekudoksia. Asento myös puretaan rauhassa ja aina tarvittaessa voi palata myös askeleen taaksepäin ja keventää.\nYinjoogaa on tarjolla useilla kuntosaleilla ja joogastudioilla, myös hot –versiona, jossa harjoitteet tehdään lämpölampuin varustellussa ihanassa pehmeässä lämmössä. Myös yksityistunteja omille pienryhmille on tarjolla. Sitä voi harjoittaa myös taivas kattona, avoin mieli riittää.\nLähettänyt Heidi P klo 19.07 Ei kommentteja:\nTunnisteet: jooga, lajikokeilu, liikuntakuukaudet, oheisliikunta, yinjooga\nTorstaina 19.5. Mustialan kartanon upeassa miljöössä polkaistiin käyntiin Uudistuva hevostalous -hanke monipuolisella Hevosala 2030 -seminaarilla. Hanketta järjestämässä ovat Hippolis, Luonnonvarakeskus Luke ja Hämeen ammattikorkeakoulu. Hankkeen tavoitteena on lisätä yhteistyötä ja parantaa tiedonvälitystä suomalaisesta hevosalan yrittäjyydestä, suunnaten katseet vahvasti tulevaisuuteen. Tästä tavoitteesta seminaari tarjosi mainioita maistiaisia.\nTältä näyttää hankkeen logo! (Haettu hankkeen sivuilta.)\nHeti tilaisuuden alkuun Ratsastajainliiton pääsihteeri Fred Sundwall käväisi paikalla kertomassa ratsastuksen trendeistä ja tulevista ilmiöistä sekä siitä, miten liitto pysyttelee ajan hermolla. Fredin puheenvuoron otsikkona oli osuvasti Hevosala - WAU! Luonnonvarakeskus Luken Sirpa Kurppa tarkasteli ilmastonmuutoksen vaikutuksia suomalaiseen hevosalaan, ja niin ikään Luken Markku Saastamoinen kommentoi Kurpan puheenvuoroa hevosalan kestävyyden ja vastuullisuuden näkökulmasta. Jo nyt vastuullisuus näkyy hevosalalla muun muassa lannankäsittelyssä ja tarhojen pohjaratkaisuissa. Lisäksi laidunnuksella ja kotimaisella rehuntuotannolla voidaan tukea luonnon monimuotoisuuden säilymistä.\nAsiakasarvon käsitteestä hevosalan tuotteissa ja palveluissa kertoi Minna Jaskari Vaasan yliopistosta. Jaskarin puheenvuorosta jäi erityisesti mieleen se, ettei hinta aina ole asiakkaalle uhraus, vaan monesti myös mieluinen valinta. Myös hevosalan tuotteiden ja palvelujen ostaminen on osa kuluttajaidentiteetin rakentamista, ja esimerkiksi vastuullisia tai eksklusiivia palveluja valitsemalla voi viestiä arvomaailmastaan muille.\nSuomen Hippos ry:n toimitusjohtaja Pertti Koskenniemi kertoi peliyhtiöuudistuksesta, joka tulee vaikuttamaan hevosalan rahavirtoihin. Seminaarissa esiteltiin myös hankkeen yrittäjäkumppanit, joiden arkea ja kehitystä seurataan säännöllisesti hankkeen ajan. Neljän yrittäjäkumppanin kautta nostetaan esille monipuolista suomalaista hevosyrittäjyyttä, ja yrittäjät toimivat myös sparraajina hankkeelle. Yksi yrittäjäkumppaneista on mikkeliläinen Stall Blombacke, jonka yrittäjät Kaisa Tupamäki-Kukkamo ja Vesa Kukkamo esittelivät seminaarissa yrityksen visiota ja toimintaa.\nSeminaarin lopuksi osallistujilla oli mahdollisuus tutustua hevosalan yrittäjien esittelypisteisiin, mutta siinä vaiheessa allekirjoittanut karkasi jo seuraavaan kohteeseen. Päivästä jäi käteen eritoten uudistumisen välttämättömyys ja innovaatioiden ja vastuullisen kehittämisen into. Rohkeita pelinavauksia erilaisiin tuotteisiin, palveluihin ja yhteistyökuvioihin kaivattaisiin hevosalalla selvästi lisää. Odotankin mielenkiinnolla, mitä tämä hanke tuo tullessaan! Luvassa on ainakin verkkoluentoja ja hevosyrittäjäuutisia sekä juuri niitä uusia yhteistyöavauksia.\nKiinnostuitko? Lisätietoja sekä luentomateriaalit ja -tallenteet löydät osoitteesta\nJärjestäjille muuten pisteet siitä, että koko seminaari oli seurattavissa livenä Periscope-sovelluksen kautta. Verkko-osallistumisen mahdollisuuksien lisääminen on tärkeä osa uudistumista ja vastuullisuutta!\nP.S. Pahoittelut kuvamateriaalin vähyydestä, puhelimeni vetelee viimeisiään... Kuvia päivästä ja keskustelua aiheista löytyy ainakin hankkeen Facebook-sivuilta sekä Twitteristä tunnisteella #uusihevostalous.\nLähettänyt Teija Ärrä klo 16.59 Ei kommentteja:\nTunnisteet: etäosallistuminen, periscope, sosiaalinen media, uusihevostalous, verkko-osallistuminen\nUrheillen terveyttä seurassa -pilottiseurojen tapaaminen Tampereen Hevosmessuilla\nNyt on melkoisen pitkä aika jo kulunut Tampereen Hevosmessuista, joilla pääsimme vierailemaan yhdessä Marin kanssa. Ohjelmassamme oli sunnuntaina Urheillen terveyttä seurassa -pilottiseurojen tapaaminen. Lyhyesti kerrottuna Urheillen terveyttä hanke on Valon koordinoima valtakunnallinen ohjelma, ja ratsastuksen hankkeessa on yhteensä 7 pilottiseuraa mukana. Seurojen kanssa on luotu ja kokeiltu yhdessä toimivia konsepteja aikuisliikunnan kehittämiseksi seuratasolla. Hankkeessa on koulutettu oheisliikunnan ohjaajia Liikkuva Ratsastaja -koulutuksen keinoin sekä luodaan työkaluja säännöllisen liikuntatoimminan kehittämiseksi. Tarkemmin hankkeesta voi lukea liiton nettisivuilta.\nSunnuntaina ohjelmassa oli pilottiseuroille Liikkuva Ratsastaja -koulutuksen jatko-osan pilotointi, varsinainen lanseeraus tapahtuu tänä syksynä. Koulutusta seuroille oli pitämässä Liikkuva Ratsastaja -konseptin luonut Anne-Maarit Hyttinen. Päivän teemoihin kuuluivat fysiikka, taito ja taidon oppiminen; ohjaaminen; harjoitusten sisältö sekä äänenkäyttö ja musiikki. Koulutuksen lopuksi osallistujat jaettiin pieniin ryhmiin ja heille annettiin eri ikäryhmät, joille tuli luoda liikuntahetki tallilla. Olikin mahtava huomata miten monipuolisesti jokainen ryhmä ideoi erilaisia liikkeitä, joita on helppo tehdä ja toteuttaa talliympäristössä. Maksimoidakseen harjoituksen hyödyn lopulta jokainen osallistuja sai omakseen kaikkien ryhmien suunnitelmat, joista ottaa joko valmis pohja liikuntahetkeen tai vähän varioida omanlaisensa.\nJos jokin sana jäi tästä pilottiseurojen tapaamisesta mieleen niin innostunut. Jokainen kertoi rohkeasti miten on kotitalleilla toiminta toteutunut ja jaettiin niitä hyviä juttuja, joita on koettu toimiviksi. Koulutuksen tärkeimpiä sanomia mielestäni on ollut se, että koulutuksen avulla pyritään luomaan innostajia talleille. Tämän porukan kohdalla siinä on ainakin onnistuttu erinomaisesti!\nSaimme myös haastateltavaksi kahden eri pilottiseuran edustajat, Eveliina Mikkola Tallitiimistä sekä Sonja Sihvola Kymijoen ratsastajista. Kiitokset, että saimme olla mukana seuraamassa tapaamista ja pahoittelut, että blogiteksti hieman viivästyi!\nEtualalla kuvassa Eveliina Mikkola, taustalla Sarianne Nuutti\nKuka olet ja mistä tulet? Toimenkuvasi seurassa?\nOlen Eveliina Mikkola ja toimin Tallitiimi ry:n puheenjohtajana Hämeenkyrössä.\nMiten oheisliikunta näkyy seurassa?\nSarianne Nuutti pitää joogatunteja pari kertaa kuussa, kesällä viikoittain. Innostamme valmentajia sekä opettajia kannustamaan ratsastajia liikkumaan. Olemme järjestäneet seuran jäsenille hyvinvointiluennon sekä ratsastuspilatesluento on tulossa. Seuramme valmennusryhmä joogaa ja kesän leireillä on myös jooga mukana. Olemme myös osallistuneet liiton Kuntohaasteeseen.\nMitä olette hyötyneet Urheillen terveyttä -hankkeesta?\nHankkeen myötä ollaan ryhdytty toimeen ja henkilökohtaisesti saatu myös paljon hankkeesta. Seuran omassa lehdessä sekä nettisivuilla on tuotu projektia esille ja olemme saaneet paljon uusia ideoita oheisliikunnan toteuttamiseen tallilla.\nMiten oheisliikunta on otettu vastaan seurassanne?\nPostiivisesti, aktivoiminen on ollut hieman haasteellista. Kesällä on enemmän osallistujia mutta muulloin ihmisten ajanpuute karsii osallistujia.\nOlen Sonja Sihvola ja toimin likuntahankkeen vetäjänä. Edustan Kymijoen Ratsastajat ry:tä Elimäeltä.\nOlemme osallistuneet Kuntohaasteeseen sekä Liikuntakuukaudet -kampanjaan aktiivisesti. Molemmissa oli runsaasti aktiivisia osallistujia seurastamme. Meillä on ollut myös luentoja aiheesta sekä istuntademokurssi. Olemme hyödyntäneet viestintää niin seuran omassa lehdessä, Facebook -sivuilla kuin myös nettisivuilla sekä paikallislehdessä. Tallimme kuntopiiri on myös huomioitu Kaakkois-Suomeen alueen sivuilla.\nUutta tietoa on saatu sekä lisää innostusta. Olemme vieneet tietoisuutta seuraan, hankkeen myötä on ollut helpompi toimia sekä viedä seuralla tietoa kun virallinen taho on tämän takana. Seuralta olemme saaneet tätä kautta tukea ja päässeet viemään aihetta esille. Suunnitteilla on järjestää motorisen taidon testi seurassamme.\nMiten oheisliikunta on otettu vastaan seurassa?\nOsa on todella innostunut ja osa ei ole vielä ottanut tätä omaksu jutuksi, mutta kyllä se siemen on sinne kylvetty. Seuran haasteen on toiminta usealla tallilla sekä seuran jäsenten kotitalleilla, kuinka saadaan kaikki jäsenet kokoontumaan samaan paikkaan. Satsaamme jatkossa seurayhteistyöhön muun muassa Kouvolan Ratsastajien kanssa ja tavoitteena saada tämä koko alueemme asiaksi.


Rovaniemen Palloseura - Useat RoPSin nuoret pelaajat lensivät tänä talvena pesästään - tiedot, kiitokset ja puheenvuorot koottuna yhteen\ntiistai, 15 helmikuu 2022 09:55\nUseat RoPSin nuoret pelaajat lensivät tänä talvena pesästään - tiedot, kiitokset ja puheenvuorot koottuna yhteen\nUseat nuoret RoPS-pelaajat ovat viime kuukausina ponnistaneet urillaan eteenpäin.\nRovaniemen Palloseuran miesten edustusjoukkueen Ykkösen sarjapaikasta luopuminen on aiheuttanut sen, että joukkueen lähes kaikki viime kauden pelaajat ovat siirtyneet uusiin osoitteisiin. Tässä artikkelissa kiinnitämme huomiota niihin nuoriin pelaajiin, jotka ovat käyneet merkittävän osan junioripolustaan RoPSissa, ja siirtyneet hiljattain eteenpäin: Sampo Ala-Iso, Vertti Hänninen, Tuomas Kaukua, Otto Kemppainen, Luka Kuittinen, Joona Lahdenmäki, Jussi Niska ja Miska Ylitolva.\nKyseiset pelaajat edustavat ikäluokkia 2000-2004. Näiden ikäluokkien pelaajatuotanto on ollut RoPSissa poikkeuksellista. Kyseiseen ikähaarukkaan kuuluvat myös muun muassa jo aiemmin uusien haasteiden perään lähteneet Pyry Hannola ja Juho Hyvärinen. Jo mainittujen lisäksi RoPSissa on edelleen monia lahjakkaita kyseisten ikäluokkien pelaajia.\nOn todella hieno saavutus, että Rovaniemen kokoisesta kaupungista - tai sen kautta - on kulkenut näin monta nuorta pelaajaa, joiden tulevaisuus jalkapallon suhteen näyttää näin valoisalta. Tässä artikkelissa haluamme nostaa heitä esiin, kiittää ja toivottaa tsemppiä tuleviin haasteisiin.\nPelaajat itse nostivat puhevuoroissaan esiin muun muassa seuraavat henkilöt: Jari Alamäki, Matti Kilpelä, Mikko Mannila, Aleksi Tanner, Santeri Suvala, Vesa Tauriainen ja Jussi Vatanen.\nKäymme pelaajat läpi yksi kerrallaan, ja annamme pääpuheenvuoron heille itselleen. Pelaajien lisäksi kommenttinsa ovat antaneet myös heidän kanssaan töitä tehneet valmentajat: Mannila, Tanner ja Olli-Pekka Piisilä.\nSampo Ala-Iso, IF Gnistan\nVuodet RoPSissa: 2\nMuut seurat: KePS, TP-47\nParas muisto RoPS-paidassa?\n- Vierasvoitto HJK:sta B-junioreiden SM-sarjassa.\nMikä on RoPSin merkitys kehityksesi kannalta? (Olosuhteet, opinnot, valmennus)\n- Valmennus on ollut RoPSissa laadukasta, ja olosuhteet ovat hyvät. Jalkapallon ja opiskelun yhdistäminen on sujunut hyvin. Jos Rovaniemellä jatketaan toimintaa samanlaisena, niin hyvä tulee.\nHaluatko kiittää joitain ajastasi RoPSissa?\n- Haluan kiittää kaikkia valmentajiani.\n- Oli hienoa nähdä, kuinka upeat fanit RoPSilla on. Jatkakaa samaan malliin!\nValmentajan suusta (Aleksi Tanner):\n- Sampo on hyvin peliä avaava, ulottuva ja vahva toppari. Hän teki viime kauden aikana aivan valtavan tasonnoston. Kaudella 2020 hän pelasi yhdessä Kakkosen pelissä avauskokoonpanossa, ja viime kaudella hän pelasi jokaisessa 22 pelissä. Muutaman kerran hänet jouduttiin ottamaan vaihtoon pienten loukkaantumisten takia, mutta muuten hän pelasi lähes täydet minuutit. Sampo oli Kakkosessa aivan dominoiva pelaaja, joten on aivan oikein, että hän pääsee nyt nousemaan seuraavalle tasolle Ykkösen Gnistaniin, missä hän on saanut jo hyvin vastuuta. Nuorempana Sampolla oli vähän ongelmia sen kanssa, että heikommat suoritukset saattoivat jäädä kaivelemaan häntä liikaa, mutta viime kaudella hän meni sen suhteen todella paljon eteenpäin, ja lopulta ne helpot virheet ovat jääneet pois. Sampolla on hyvät mahdollisuudet pelata isossa roolissa Ykköstä ensi kesänä.\nVertti Hänninen, SJK\nVuodet RoPSissa: 9\nMuut seurat: KajHa, FC Lynx\n- Kun tein kolme maalia Tarmoa vastaan. Siellä pelasi paljon lapsuuden kavereitani.\n- Valmennus on ollut RoPSissa aina laadukasta. Yhteistyö koulun kanssa on toiminut hyvin, mikä on tehnyt harjoittelemisesta mielekästä.\n- Erityiskiitokset Jussi Vataselle ja Mikko Mannilalle.\nValmentajan suusta (Olli-Pekka Piisilä):\n- Vertti on loistava esimerkki siitä, kuinka urapolku rakennetaan maltillisesti. Jos menemme kolme vuotta taaksepäin, Vertti pelasi vielä B-junioreiden matkassa täyden kauden. Hän ei muistaakseni pelannut silloin vielä minuuttiakaan miesten Kakkosta. Seuraavalla kaudella hän nousi mukaan RFA:n ryhmään. Hän pysyi terveenä ja harjoitteli todella laadukkaasti. Lopulta hän ottikin heti todella ison ja vastuullisen roolin itselleen avauskokoonpanossa. Kakkosessa hän pelasi lopulta yhden kauden, sillä seuraavana oli jälleen edessä selkeä askel eteenpäin: miesten Ykkönen, jossa tarina oli jälleen sama. Hän ansaitsi itselleen valtavan roolin, ja palkintona kaudesta hän sai nyt paikan Veikkausliigassa. Odotan, että hän ottaa jälleen sen seuraavan askeleen urallaan. Vertti on sellainen jalkapallotietokone, joka tuntuu olevan usein aina askeleen edellä ympärillään olevia pelaajia. Hän lukee peliä todella hyvin ja on pallon kanssa sekä taitava että rauhallinen. Erityisominaisuutena hänellä on myös se kaukolaukaus, josta nähtiin väläytyksiä jo viime kaudella, ja nyt talvella SJK:n paidassa. Hän on kehittänyt sitä ominaisuutta määrätietoisesti nuoresta lähtien.\nTuomas Kaukua, SJK\nVuodet RoPSissa: 12-13 vuotta\nMuut seurat: FC Lynx, Santa Claus\n- Paras muisto on varmaan tämä kausi 2021. Saavutimme miesten Ykkösessä hopeaa nuorella joukkueellamme.\n- Omalta osaltani urheilun ja koulun yhdistäminen oli aika helppoa, koska opiskelin liikunnanohjauksen ammattilukiota. Molemmat osapuolet ymmärsivät poissaoloja. Valmennus on ollut aina laadukasta. Isoin kehitys pelaajana ja ihmisenä tapahtui Vesa Tauriaisen ja Santeri Suvalan alaisuudessa. Olosuhteet harjoitteluun ovat hyvät sekä kesällä että talvella. Ainoana miinuksena alimittainen Ounashalli, mutta siellä ollaan loppupeleissä melko lyhyt ajanjakso.\n- Haluan kiittää kaikkia pelikavereita, joiden kanssa olen pelannut, ja jokaista valmentajaani.\n- Faneista minulla on pelkästään positiivista sanottavaa. On ollut mukava nähdä ja kuulla heitä kannustamassa joukkuetta niin koti- kuin vieraspeleissäkin.\nValmentajan suusta (Mikko Mannila):\n- Vaikka "Dime" on jo nyt erinomainen pelaaja, hän ei vielä varmaan ole lähelläkään omaa jalkapallollista huippuaan. Tuomaksella on ollut hieman epäonnea loukkaantumisten suhteen viime vuosina, mikä on vienyt häneltä vähän otteluita ja hyvää arkirytmiä pois. Hän on todella hyökkäysorientoitunut pelaaja, joka pystyy tekemään positiivisia pelitekoja pallollisena. Viime vuosina hänen pelinymmärtämisensä ja palloton pelaamisensa ovat myös kehittyneet paljon. Suunta on vahvasti ylöspäin, ja todellinen läpimurtokausi odottelee varmaan aivan oven takana.\nOtto Kemppainen, Hellas Verona (Italia)\nVuodet RoPSissa: noin 10 vuotta\nMuut seurat: TP-47\n- SM-pronssin voittaminen B-junioreissa.\n- Valmennus on ollut aina laadukasta kaikissa ikäluokissa. Olosuhteet ovat olleet hyvät vaikka asummekin näin pohjoisessa. Yhteistyö koulun kanssa teki arjestani sujuvampaa.\n- Juniorivuosiltani haluan kiittää Matti Kilpelää.\n- Kiitos hienosta viime kaudesta!\n- Otto omaa kansainvälisen tason vauhdin. Se on hänen poikkeusominaisuutensa. Nopeutta ja kestävyyttä riittää todella paljon. Tästä tulee myös osittain kiittää Jari Alamäkeä, joka on tehnyt poikien kanssa hyvää työtä jo vuosien ajan. Otto ei ole pukukopissa se äänekkäin henkilö, mutta hän on ehdottomasti tuonut joukkueeseen oman lisän rauhallisella persoonallaan. Hänellä on valtava palo ja halu kehittyä jalkapalloilijana, ja siitä palkinnoksi tuli nyt siirto Italiaan.\nLuka Kuittinen, FC Inter Turku\nVuodet RoPSissa: Noin kymmenen\nMuut seurat: EBK\n- Taitokisojen voitto vuonna 2015, ja viime kausi kokonaisuudessaan, vaikka se päättyikin ikäviin tunnelmiin.\n- Minulla on pääosin aina ollut laadukas valmennus RoPSissa. Olosuhteet ovat hyvät varsinkin kesäisin. RoPS-ajoilta päällimmäisenä mielessäni on se, miten minulle annettiin viime kaudella vastuuta kovissa miesten peleissä, ja se on varmaan ollut merkittävin asia urakehitykseni kannalta.\n- Kiitoksia haluaisin lähettää junnuvalmennuspuolelta ainakin Matti Kilpelälle, jonka valmennus oli erittäin laadukasta. Matti antoi hyvän pohjan futiksen pelaamiseen. Täytyy olla kiitollinen, että sain junnuna olla hänen valmennuksessaan pitkään. Kiitokset haluaisin lähettää myös viime kauden valmentajalle Mikko Mannilalle. Mikko nosti minut ensimmäistä kertaa mukaan edustusjoukkueeseen, ja antoi paljon vastuuta kesän peleissä. Mikolta sain tärkeitä vinkkejä topparina pelaamiseen ja jalkapalloilijana elämiseen. Kiitokset myös Jari Alamäelle siitä, että laittoi fysiikkapuolen erittäin hyvälle mallille. Viimeisenä kiitokset kaikille pelikavereille, joiden kanssa pääsin pelaamaan RoPS-aikoina.\n- Faneja tulee kiittää viime kauden huikeasta kannatuksesta. Kotipelien lisäksi myös vierasottelut tuntuivat melkein kotipeleiltä, kun RoPS-huudot kuuluivat kentälle kovaäänisimmin.\n- Lukan ominaisuus, jolla hän minun silmissäni erottuu muista, on valtavan hyvä kilpailullinen pää. Tietenkään pelkästään se ei riitä. Hän on myös taitava ja hyvä toppari, joka voitti ainakin Ykkösessä valtavan määrän kaksinkamppailuja. Lukan otteiden tasaisuus oli myös todella kiitettävällä tasolla jo viime kaudella, vaikka hän onkin nuori pelaaja. Totta kai pelaajilla aina tulee yksittäisiä suorituksia, joissa on parannettavaa, mutta Luka on nuoresta iästään huolimatta todella tasainen suorittaja. Kun hän menee fyysisesti vielä eteenpäin, hänellä on mahdollisuudet ottaa askeleita Veikkausliigassa johtavaksi toppariksi. Tämä tulee olemaan hänelle vasta toinen kausi miesten ammattilaisjoukkueen kanssa, joten on siellä vielä töitäkin jäljellä, mutta puhutaan todella potentiaalisesta pelaajasta. Hän voi tulevaisuudessa olla johtaja ja pelien ratkaisija molemmissa päissä. Hän teki viime vuonna lukuisia maalinestotekoja, mutta toi uhkaa myös hyökkäämispelaamiseemme muun muassa erikoistilanteiden kautta.\nJoona Lahdenmäki, Bologna FC (Italia)\nVuodet RoPSissa: noin 14 vuotta\nMuut seurat: -\n- B-junioreiden SM-pronssi, Ykkösen toinen sija ja Veikkausliigan karsinnat.\n- Ainakin omalla kohdallani RoPSilla valmennus on ollut huippuluokkaa jo monta vuotta. Treeniympäristö oli lähellä koulua, ja aina saimme kaiken hyvin järjestettyä. Olosuhteet ovat muuten hyvää luokkaa, mutta kyllä Rovaniemi kaipaa täysimittaisen jalkapallohallin.\n- Kiitokset haluan antaa ainakin Jussi Vataselle, jonka koulusta alkoi kova ja vaativa työnteko. Tietenkin kiitokset myös viime vuosien valmentajille: Aleksi Tannerille, Mikko Mannilalle ja Jari Alamäelle. Heidän laadukkaassa opissa on tehty viime vuosina kovasti töitä. Varmasti myös unohdin monta tärkeää nimeä, jotka ovat vaikuttaneet tärkeästi uraani. Listasta tulisi todella pitkä, jos luettelisin kaikki.\n- Lämpimät terveiset RoPS-faneille hyvästä kannustamisesta. Kiitokset myös RoPS Etelälle, sillä viime kaudella vieraspeleissä oli todella suuri joukko kannustamassa.\n- "Japi" on todella rauhallinen, ulottuva, vahva ja pallovarma toppari. Hänellä on paljon vahvuuksia pelinavaamisen puolella, mutta myös puolustuspelaaminen on hyvää. Joona pelasi kaksi vuotta sitten ensimmäiset pelinsä miesten Kakkosessa, ja hän on alusta asti ollut tasaisen vahva suorittaja. Hän on koko ajan pystynyt ottamaan hyviä steppejä urallaan. Viime kaudella hän pelasi sekä Kakkosta että Ykköstä, ja nyt hän on siirtynyt Serie A -seura Bolognaan, missä hän on jo harjoitellut edustusjoukkueen vahvuudessa. Hieno tasonnosto ja mahdollisuus hänelle. Uskon, että hän pystyy tekemään hienon uran jalkapallon parissa.\nVuodet RoPSissa: Noin 7 vuotta\n- Veikkausliiga-debyyttini ja ensimmäinen kotipeli Veikkausliigassa HIFKiä vastaan.\n- RoPSissa olen saanut tutun ja turvallisen ympäristön kehittyä pelaajana. Oman urani osalta tärkeässä roolissa on ollut myös se, että loukkaantumisista kuntouttamiset ovat hoidettu hyvin. RoPSissa olen päässyt ottamaan isoja steppejä kohti miesten pelejä, koska nuorille pelaajille on annettu näytönpaikkoja ja vastuuta.\n- Tässä on ollut vuosien varrella niin paljon tärkeitä henkilöitä ympärilläni, että haluan sanoa yhteisen kiitoksen kaikille valmentajille, fysioterapeuteille ja muille taustahenkilöille, joilta olen saanut paljon apuja ja neuvoja.\n- Kiitos tuesta ja kannatuksesta niin koti- kuin vieraskentälläkin.\n- Vaikka Jussi onkin puolustaja, hän on todella hyökkäysorientoitunut laitapelaaja. Hänen ehdottomana vahvuutenaan on kyky ja halu ohittaa vastustajia pallon kanssa. Hän aiheuttaa vastustajille paljon ongelmia viimeisellä kolmanneksella: vaarallisia syöttöjä, kuljetuksia ja harhautuksia. Jussin kohdalla käyrä on tällä hetkellä vahvasti ylöspäin. Viime kauden alussa tuli harmittava polvivamma, joka aiheutti siinä vähän takapakkia. Kun hän loppukaudesta pääsi mukaan, hänellä oli suuri vaikutus meidän hyökkäyspelaamiseen. Nyt hän on päässyt uuteen ympäristöön, jossa hänen tulisi ottaa se seuraava steppi. Hänen on pystyttävä olemaan yhtä vaikuttava hyökkäyspelaamisen osalta, ja kehittää puolustuspelaamistaan ja pelinymmärtämistä.\nVuodet RoPSissa: noin 3 vuotta\nMuut seurat: Santa Claus\n- Vaikea nostaa esiin yhtä parasta muistoa, mutta yksi parhaista on varmasti viime kauden debyytti RoPSin edustusjoukkueessa.\nMikä on RoPSin merkitys kehityksesi kannalta?\n- RoPSissa on mielestäni aina ollut hyvä valmennus, ja siihen on panostettu, mikä on kehittänyt ja auttanut minua pelaajana eteenpäin. Toiminta on ollut joka vuosi laadukasta. Futis ja koulu saatiin aina hyvin yhteistyöhön, joka oli suuri etu.\n- Haluan kiittää kaikkia valmentajia, jotka ovat auttaneet ja valmentaneet minua. Totta kai haluan kiittää myös kaikkia loistavia äijiä, joiden kanssa on saanut pelata.\nMiska on ollut jo monta vuotta yksi meidän seuramme suurimmista talenteista. Hänellä on valtava fyysinen potentiaali. Hän on kestävä, vahva ja nopea. Jari Alamäki on sanonut, että Miska olisi Ajax Amsterdamissakin ihan oman ikäluokkansa parhaimpia pelaajia. Tämän lisäksi hän on yksi harvoista pelaajista, joita on voinut fyysisten testitulosten osalta suositella ulkomaisiinkin akatemioihin. On todella hienoa, että Miska pääsi nyt HJK:n organisaatioon, missä hän on heti alusta alkaen saanut vastuuta ja onnistumisia. Miska on myös päästään vahva urheilija. Hän ei turhaa jännittele tai pienestä säikähdä. Ihmisenä hän on aivan loistava persoona.\nArtikkelin valokuvat: Arno Hämäläinen


Supersuositun Putouksen käsikirjoittaja paljastaa - Tämä hämmentää kaikista eniten! - Radio Nova\nSupersuositun Putouksen käsikirjoittaja paljastaa - Tämä hämmentää kaikista eniten! Maikkarin Putous-sarjan käsikirjoittaja Miika Nousiainen kertoi Enbuske & Linnanahde Crewn haastattelussa, millaista on tehdä supersuosittua sarjaa yli miljoonalle katsojalle.\nYksi asia jaksaa hämmentää Nousiaista erityisesti. Se on ihmisten uskominen siihen, että sketsihahmot ovat oikeasti olemassa.\n- Kyllä mua eniten hämmentää se, että niihin sketsihahmoihin tunnutaan suhtautuvan niin kuin eläviin oikeisiin ihmisiin. Esimerkkinä hän mainitsee repliikin, jonka Nousiainen työsti yhdessä Krista Kososen kanssa Kristoffer Taxfree -hahmolle. Sketsissä puitiin hahmon neitsyyttä yhdistettynä Viking Gracen neitsytmatkaan: "Laivalta meni neitsyys, Krisulta ei". - Se oli uutisena iltapäivälehdessä: Kristoffer Taxfree on vielä neitsyt! Nousiainen nauroi.- Jos tuon näköisiä ja tuolleen maailmaan suhtautuvia ihmisiä, kohdellaan oikeina ihmisinä, niin ohjelma on onnistunut saavuttamaan jotakin.Nousiainen on mielissään siitä, että Lauatai-illan suoraan lähetykseen saadaan helposti mukaan tunnettuja persoonia.-On häkellyttävää, että Putous on muuttunut neljässä vuodessa sellaiseksi instituutioksi, että sinne voi pyytää melkein kenet vaan, ja melkein kuka vaan tulee, Nousiainen ihmetteli.- Meillähän oli edellisellä kaudella presidenttiehdokkaat siellä tuomaristossa mukana. Kuuntele koko haastattelu. Mitä Miika Nousiainen kertoi Tommi Läntisestä ja Putous-finaalista?\nPutous-finaali lauantaina 23.2. klo 19.30 MTV3-kanavalla.(Radio Nova, MTV3)\nIhana Miika Nousiainen :D Aina saat minut hymyilemään!\nHeitteletkö koirallesi keppiä? Eläinlääkäri varoittaa, ettei kannattaisi\nKoiranomistajien tulee ottaa huomioon monia sellaisiakin seikkoja, joita ei aina tulisi ajatelleeksi. Nyt eläinlääkäri varoittaa kepin heittelyssä piilevän yllättävä vaara.\nOmalta koiraltaan voi pian saada tekstiviestejä – uutuuskeksintö kehittellä 29.01.2016\nMiltä tuntuisi ymmärtää, mitä koirasi yrittää sinulle sanoa? Pian se voi olla mahdollista.\nSuomalaiselle ahdisteluvalistukselle nauretaan maailmalla - katso parodia\nYlen tarkoituksena oli tehdä video, jolla neuvotaan naisia torjumaan ahdistelijoita. Videosta tuli kuitenkin kansainvälinen naurun aihe.\n1400 autoa upposi mereen 2012 - nyt ne nostettiin valtavassa operaatiossa\nKotkaan matkalla ollut Baltic Ace -alus upposi Hollannin rannikon edustalla 2012 mukanaan 1400 uutta henkilöautoa.\n13:10 Vapun reseptit: Mansikka-jogurttileivokset\n10:31 Arttu Harkki sai keuhkoveritulpan kesken leikkauksen - joutui teholle\n09:08 Retroristeily 11.3. - Testaa ysärituntemuksesi!\nEilen 17:18 Radio Nova kaappasi vuoden 2015 kovimman radioilmiön\nEilen 10:47 Titanic Kaksi pääsee merille kahden vuoden sisällä - tarkka kopio alkuperäisestä


uutiset | Kasper Diem\nLiian kiireinen lukemaan lehtiä? Ei haittaa, koska onneksi ystäväsi elämässä, Kasper Diem -blogi, on lukenut ne puolestasi. Tässä tämän syksyn tärkeimmät otsikot.\nMetro-lehti pudotti viime viikolla todellisen pommin kertomalla etusivullaan että sumuiset aamut ovat tyypillisiä syksylle. Asia jota moni oli epäillyt sai nyt virallisen vahvistuksen. Nyt jäämme kaikki odottamaan millaista on talvella. Kylmää? Entäs kesällä? Lämmintä?\nLaivaterminaaleista ilmaiseksi noukittavan Baltic Guiden ilmoitus puhuttelee. Että jälkeen? Koska kuvat ovat itseasiassa aikalailla identtisiä näyttäisi itseasiassa siltä että ”että” tarkoittaa mustavalkoista ja ”jälkeen”=värillistä. Tai ehkä ”jälkeen” tarkoittaa vain ”käden kanssa”?\nTämä Suomen kuvalehden vuoden graafikosta (2013) kertova artikkeli on sinänsä oikein asiallinen. Sen sijaan tämän löydetyn numeron käsinkirjoitettu ”Huumoria !!” -muistiinpano ilahduttaa.\nMonet lehdet tarjoavat myös foorumin niille jotka eivät oikein jaksa miettiä asioita niin paljoa. Tämä mielipide on erityisen viihdyttävä tavalla jolla se oikoo mutkia.\nDekostakin olemme tänä syksynä saaneet lukea huippumielenkiintoisen jutun vuoden graafikosta (2013). Milloin siis saamme ensimmäisen ravintolan joka uskaltaa uhmata suolan ja pippurin hirmuvallan?\nMuuten, tämä painotalon mainos ei heti avaudu. Millainen vain yksi voi olla? Lähellä kuolemaa? Vanhaa tekniikkaa käyttävä? Sokea?\nSyksyn parhaimman uutisen tarjaa kuitenkin ”Mansku”-lehti otsikollaan Länsimetro tulee oletko sinä valmis. Ei kai kyse ole siitä olenko MINÄ valmis? Tai jos on niin olisitte heti sanoneet.\nTagged Länsimetro, lehdet, lehdistö, media, muistiinpanot, uutiset\nKasper Diem / Tampere\nKuuluisa näköalatorni ja tamperelainen ikoni Näsinneula on hävinnyt yön aikana. Kasper Diem -blogi yrittää parhaillaan selvittää tapahtumien kulkua, mutta asiat ovat vielä tässä vaiheessa hämärän peitossa.\nEntisen Näsinneulan juurelta tavoitettu tornin ravintolan työntekijä Marjatta on ihmeissään.\n”Olin tänään tulossa aamuvuoroon, vain huomatakseni että työpaikkaani ei ole enää olemassa? Kyllä on erikoista. En ole sinä kahtenatoista vuotena kun täällä olen ollut työssä ikinä kokenut mitään vastaavaa. Kai se on sitten vapaapäivä.”\nPaikalliset asukkaat kertovat että viime yönä Särkänniemestä päin kuului kovaa pauketta ja vaimeita räjähdyksiä, mutta tiukan vartioinnin vuoksi alueelle ei päässyt tarkastamaan mitä tapahtui. Pilvinen sää ja Rauli-myrksy estivät lisäksi tarkemmat visuaaliset havainnot.\nSärkänniemen huvipuisto on kuitenkin tänään avoinna normaaliin tapaan, mutta henkilökuntaa on ohjeistettu olemaan kommentoimatta kuuluisan maamerkin puuttumista millään tavalla.\nHuvipuiston johto ei myöskään ole halukas kommentoimaan tornin häviämistä, mutta huhut kertovat että Kreikkaan nousee ensi sesongiksi uusi tutun näköinen näköalatorni.\nTagged kaupunki, Tampere, urbanismi, uutiset


Energiakatselmus, kohdekatselmus ja energiatodistus | Ovenia\nEnergiakatselmus, kohdekatselmus ja energiatodistus\nParhaat energiansäästömahdollisuudet saadaan kun asiantuntija kiertää kiinteistössä tekemässä havaintoja. Motivan mallin mukaisessa energiakatselmuksessa selvitetään kiinteistön energian- ja vedenkäytön nykytila sekä esitetään keinot pienentää niiden kulutuksia ja kustannuksia. TEM myöntää katselmusten tekemiseen 40% tukea (ei suuryrityksille).\nUusi energiatehokkuuslaki velvoittaa suuryrityksiä toteuttamaan Yrityksen energiakatselmuksen neljän vuoden välein 5.12.2015 lähtien. Yrityksen energiakatselmukseen on sisällytettävä erillisiä kohdekohtaisia katselmuksia riittävästä määrästä yrityksen toimintoja. Pakolliseen yrityksen energiakatselmukseen sisällytettävät kohdekatselmukset tehdään ennen varsinaista yrityksen energiakatselmusta siten, että ne ovat valmiit ennen yrityksen energiakatselmuksen päiväystä.\nTarjoamme seuraavia tuotteita\nMotiva-mallin mukainen energiakatselmus\nKohdekatselmus; sisältö vastaa 1.1.2015 voimaan tulleen energiatehokkuuslain vaatimuksia. Selvityksessä keskitytään potentiaalisten energiansäästötoimenpide-ehdotusten esittelyyn sekä takaisinmaksuaikalaskelmiin.\nEnergiatodistus; Energiatodistus on pakollinen kiinteistöille myynnin tai vuokrauksen yhteydessä. Laadimme energiatodistuksia sekä KOy:lle että AsOy:lle. Energiatodistus perustuu kiinteistön laskennalliseen kulutukseen huomioiden myös käytetyn energiamuodon\nLisäpalveluna tarjoamme myös katselmuksessa ehdotettujen nollainvestointien toteuttamista sekä energiansäästötoimenpiteiden jatkoselvityksiä / toteutuksia.\nPäällikkö, talotekniikka ja huoltokirjat\nPuh. 020 130 2884


Toukokuu | 2014 | kari korkiakoski @ blogi\nBrändin ja asiakaskokemuksen suhde\nJulkaistu 19.05.2014| Jätä kommentti\nKun haluat ostaa uusia vaatteita verkkokaupasta tai perinteisestä vaateliikkeestä, olet todennäköisesti jo arvioinut eri kauppoja ja valmistajia. Itse ostotapahtumassa voit saada huonoa palvelua, sopimattomia tuotteita ja hintakin on vielä kallis. Eikä palauttamisestakaan ole tehty helppoa. Tai sitten kaikki sujui hienosti!\nKun arvioimme edellä kuvattua yksinkertaistettua tapahtumaa, arvioimmeko asiakaskokemuksesta vai brändiä? Alittiko asiakaskokemus vai brändi odotukset? Vai molemmat? Mikä on erityisesti asiakaskokemuksen ja brändin välinen suhde?\nAsiakaskokemus koostuu kohtaamisista, mielikuvista ja tunteista eli osittain samoista elementeistä kuin brändi. Siis brändin ja asiakaskokemuksen välillä on vahva yhteys. Kun yritys suunnittelee, millaisen asiakaskokemuksen se haluaa tarjota asiakkailleen, sen tulisi muistuttaa ensin itseään omasta visiostaan, mutta myös brändistään. Onko yrityksen brändiin määritelty innovatiivisuus, ihmisläheisyys vai edelläkävijyys?\nEsimerkiksi jos brändi on ihmisläheinen, yrityksen tulisi panostaa henkilökohtaiseen ja inhimilliseen vuorovaikutukseen kosketuspisteissään. Tai jos brändi on moderni, yrityksen tulisi hyödyntää digitaalisia kanavia ja myös esimerkiksi QR-koodeja prosesseissaan kilpailijoitaan enemmän. Ei ole olemassa yhtä ainoaa oikeaa asiakaskokemusta, vaan jokaisen yrityksen tulee rakentaa se omista vahvuuksistaan ja valinnoistaan.\nSamalla on kuitenkin tärkeää muistaa, että oman ja ansaitun median suhteellinen osuus verrattuna ostettuun mediaan on kasvanut voimakkaasti. Itse asiassa kosketuspisteeet, kohtaamiset, ovat entistä kriittisempiä yrityksen brändilupauksen lunastamisen kannalta. Ja siksi asiakaskokemus on ottamassa brändin roolin keskeisenä menestyksen tekijänä.\nVoimme lukea vuosittain miten merkittävien kansainvälisten brändien arvo on laskettu ja ne on laitettu järjestykseen. Eri toimijoilla on hiukan erilaisia kaavoja brändin arvon määrittämiseksi, mutta lopputulos on kuitenkin rahassa mitattu arvo brändille. Tällä hetkellä yrityksiä laitetaan järjestykseen myös asiakaskokemuksen perusteella, mutta mittarina ei ole vielä eurot vaan esimerkiksi Net Promoter Score. Vasta eurojen – ja dollareiden – myötä asiakaskokemus pääsee kunnolla arvoonsa.\n(alkuperäinen artikkeli julkaistiin Kauppalehden Luovasta päästä -palstalla 15.5.2014)\nKategoria(t): Asiakaskokemus, brändi\nAvainsanat: asiakaskokemus, brändi, kilpailukyky


Koira rakastaa noutamista – hauskat leikit videolla – Stara\nKoira rakastaa noutamista – hauskat leikit videolla\nViihdeuutiset 25.12.2017, 19:30 · Annukka Heikkilä\nLemmikkien omistajat viettävät eläinystäviensä kanssa aikaa yleensä lenkkeilemällä, rapsuttelemalla niitä ja leikkimällä niiden kanssa. Varsinkin kissojen ja koirien kanssa moni keksii hauskoja leikkejä käyttäen erilaisia leluja ja laatikoita apunaan.\nNyt Mark Reynolds -niminen mies on julkaissut suloisen videon, jossa hän leikkii koiransa Ripleyn kanssa. Ripley rakastaa noutamista ja osaakin todella kekseliäästi hakea pehmolelun tai pallon melkeinpä miten vaikeasta paikasta tahansa.\nMies on koostanut videolle useita eri leikkihetkiä, jotka hän on kuvannut talteen. Videolla nähdään miten nokkela Ripley on etsiessään palloa. Koira näyttää todella nauttivan siitä, että mies on kehitellyt sitä varten niin monia erilaisia leikkejä.


Vaikea tosiaan uskoa, että tuollaisella puhelinhistorialla vedettäisiin ihan Nokia Tunella 24/7.\nKas täällä on tällainenkin ketju\nNoh, kotiin kun päästään, laatikko auki, luuri pöydälle, kasa paperia viereen ja hanskat käteen. Sitten kauppalistalle wc-paperia.\nAika pitkälle samat tottumukset mitä muillakin.\nUrdu Moerhaër, 9/2/09\nLaatikon avaus ja tarkistan että kaikki osat ja tarvikkeet mukana. Sitten puhelin päälle ja pientä räpläystä.\nSitten puhelin lataukseen. Kun on ollut tarvittavan ajan laturissa niin otan normaaliin käyttöön. Laitan profiilit kuntoon ja tarvittavat ohjelmat ja asetukset sun muut siirrän vanhasta luurista.\nJoo, aivan varmasti. Nokia Tune on soittarina ja sitä rataa? On kyllä aika "äijiä" muutamat täällä. "Joo mä käytän puhelinta soittamiseen ja tekstaamiseen mutta ostan uuden 1 kk välein ja spämmään 200 viestiä kuukaudessa Matkapuhelininfoon..." Yeah right.\nJoo, aivan varmasti. Nokia Tune on soittarina ja sitä rataa?\nMikäs vika Nokia Tunessa on?


Vesikaton maalinpoisto ja maalaus.\nTämä sivusto kertoo Raahen entisen SYPin talon katon malinpoistosta, uudelleenmaalaamisesta, maalilaadun valitsemisesta ja alkuperäisen värin määrittämisestä.\nMaalattavan pinnan arviointia\nUseimmat metallit, esimerkiksi rauta, esiintyvät luonnossa yhdisteinä kuten oksideina, sulfideina ja silikaatteina. Ainoastaan ns. jalometallit kuten kulta ja hopea esiintyvät luonnossa alkuaineina. Kun metallit valmistetaan metallurgisen prosessin avulla sitoutuu metalliin suuri määrä energiaa. Tämä sitoutunut energia pyrkii vapautumaan metallista, jonka seurauksena syntyy korroosio. Korroosiotapahtumassa metalli pyrkii palautumaan alkuperäiseen olomuotoonsa. Korroosiota voidaan estää ja hidastaa erilaisilla menetelmillä. Rakennuksissa käytetty metallipintojen yleisin korroosionestomonetelmä on maalaaminen. [Ahonen, Järvinen, Laeslehto. Maalaustyöt 2. s. 22]\nNykyisestä punaisesta ja sen alapuolisesta mustasta ulkokattomaalista tiedettiin kuntoarvion 1997 perusteella, että kyseessä on Sagalex-tyyppinen bitumimaaliyhdistelmä.\nNykyisestä punaisesta maalista teetettiin asbestitutkimus. Punertava bitumimaali ei sisällä asbestia. Sinkittyä peltiä vasten olevasta alimmasta metallinhohtoisesta maalikerroksesta teetettiin lyijyanalyysi. Alin maalipinta sisältää lyijyä huomattavan määrän. Muuta työn suorittamisen kannalta oleellista tietoa maalinäytteestä ei pystytty saamaan.\nMånga vill idag ha tillbaka den giftiga blymönjefärgen men glömmer att den bara behövs om man målar med undermålig oljefärg eller plastfärg. Blymönjefärg har man i stort sett aldrig grundad plåttak med så länge man hade linoljefärg till slutstrykningen [Göran Gudmundsson: Tips och råd om byggnadsvård, 2008, s. 103]\nAlkuperäisen työselosteen perusteella tiedettiin, että alunperin katon sinkityt pellit on maalattu öljymaaleilla.\nVäritettyjen suunnitelmapiirustusten sekä varhaisten valokuvien perusteella tiedettiin, että katon alkuperäisten suunnitelmien mukainen väri ei ole ollut musta eikä myöskään hyvin-hyvin tumma.\nVesikaton huolto- ja korjauskartoitusraportin 2008 perusteella tiedettiin, että katepelti on edelleen hyvälaatuista: "Katepeltien sinkitys on kokonaisuutena näkyviltä osiltaan hyväkuntoista. Mitattu sinkityksen paksuus sileässä katepellissä on keskimäärin 30,6 µm ja aaltopellissä 54,5 µm vahvuinen. Vertailun vuoksi: Nykyisen kattolaatuisen pallin sinkityksen vahvuus on 25 µm pellin molemmin puolin"\nVesikaton peltiosta oli kunnostettu maalausta edeltävästi, vuosina 2008-2009:\nPeltiseppä Jukka-Pekka Mikkilä rekonstruoimassa peltisiä piipunkoristeita.\nSekä alkuperäiset että nyt rekonstruoidut piipunkoristeeet olivat 0,5 mm pellistä, mutta vanhojen\nkoristeiden pelti oli paljon notekeampaa.\nDen förzinkade plåten blev vanlig under 1800-talets andra hälft. Förzinkningen var ett sätt att göra plåten mer beständig mot rost. Till en början doppades järnplåtarna ner i ett zinkbad vilket gjorde zinkskiktet ganska tjockt. Mot slutet av 1800-talet utvecklades metoden att galvanisera plåt med hjälp av elektrolytisk utfällning av zink på järn. Galvanisering medförde tunnare zinkskikt. Plåt av massiv zink förekom även. Zinkplåt användes framförallt till garnityr. [http://www.lansmuseum.a.se/byggnadsvard/bygg7.cfm?in_idnr=113]\nGalvanisoidun sinkkipinnan erottaa nykyään käytetystä kuumasinkitystä pinnasta siinä, että galvanisoidussa pinta on liuskemaisella tapaa huomattavan laikukas.\nKuumasinkitys antaa teräslevylle hyvän korroosiosuojan. Korroosiosuojauksen kestävyyteen vaikuttavat sinkkipinnoitteen paksuus ja ympäristön rasitusolot. Puhtaassa maaseutuilmastossa suojaa 20 µm paksu sinkkipinnoite terästä vähintään 20 vuotta; voimakkaasti saastuneessa teollisuusilmastossa sinkin syöpymisnopeus taas voi olla jopa 5-10 µm vuodessa. [Kari Immonen, Tuula Råman: Maalatun julkisivun kesto. Rapattujen ja betonisten julkisivujen sekä sinkityn peltikaton korjausmaalaus. SITRA. Helsinki. S. 106]\nKuumasinkityillä pinnoilla aiheuttaa sopimaton maali yli puolet (50-70 %) maalivaurioista ... Pinnan rasvaisuus aiheuttaa sinkkipinnalla 5-10 % vaurioista ja korrosiotuotteet 20-30 %. Pinnan epäpuhtaudet ilmenevät vaurioina usein jo muutaman viikon kuluttua maalauksesta; sopimaton maali taas saattaa irrota vasta useamman kuukauden kuluttua. [Kari Immonen, Tuula Råman: Maalatun julkisivun kesto. Rapattujen ja betonisten julkisivujen sekä sinkityn peltikaton korjausmaalaus. SITRA. Helsinki. Ss. 106-107]\nMaaseutuilmastossa sinkkipinnoille muodostuu tiivis, hyvin kiinnittyvä ja lähes täysin veteen liukenematon emäksinen sinkkipatinaksi kutsuttu kerros ilman kosteuden ja hiilidioksidin vaikutuksesta. Patinoitumiseen tarvittava aika on puolesta vuodesta yhteen vuoteen. Patina antaa sinkkipinnalle himmeän, vaaleanharmaan ulkonäön ja on passiivisuutensa ja karheutensa ansiosta hyvä maalausalusta. [Kari Immonen, Tuula Råman: Maalatun julkisivun kesto. Rapattujen ja betonisten julkisivujen sekä sinkityn peltikaton korjausmaalaus. SITRA. Helsinki. S. 107]\nKaupunki- ja teollisuusilmastossa ovat korroosion kannalta haitallisimpia erilaiset rikkiyhdisteet. Niiden vaikutuksesta pintaan syntyy tavallisesti emäksisiä rikkiyhdisteitä, jotka liukenevat ja huuhtoutuvat pois erityisesti happaman sadeveden vaikutuksesta. Paljastuva sinkkipinta on altis korroosiolle ja teollisuusilmastossa sinkin korroosionopeus onkin suurempi kuin puhtaassa maaseutuilmastossa. [Kari Immonen, Tuula Råman: Maalatun julkisivun kesto. Rapattujen ja betonisten julkisivujen sekä sinkityn peltikaton korjausmaalaus. SITRA. Helsinki. Ss. 107-108]\nTeollisuusilmastossa syntyneet korroosiotuotteet eivät ole hyväksi maalausalustalla. Maalattava pinta on puhdistettava erittäin huolellisesti. [Kari Immonen, Tuula Råman: Maalatun julkisivun kesto. Rapattujen ja betonisten julkisivujen sekä sinkityn peltikaton korjausmaalaus. SITRA. Helsinki. S. 108]\nMyös meri-ilmastossa sinkkipatinan suojauskyky heikkenee. Meri-ilman suolat muodostavat patinakerrokseen emäksisiä klorideja, joita happosateet jonkinverran liuottavat. Kloridit kiihdyttävät korroosiota. Rikkiyhdisteet tekevät samoin. Vesiliukoiset suolat on pestävä huolella pois ennen maalausta. [Kari Immonen, Tuula Råman: Maalatun julkisivun kesto. Rapattujen ja betonisten julkisivujen sekä sinkityn peltikaton korjausmaalaus. SITRA. Helsinki. S. 108]\nNykyisestä punaisesta maalipinnasta tiedettiin samaisen raportin perusteella, että: "Maalipinnoitteen paksuus vaihtelee katon eri puolilla suuresti, kalvovahvuus sinkitys mukaanluettuna vaihtelee 80-350 µm:n välillä"\nMaalimenekin arvioimista helpottamaan on mitattu myös aaltopellin aallon pituus 8 cm ja aallon korkeus (pohjalta harjalle) 1,6 cm.\nNykyisen musta pohjamaalin ja punaisen pintamaalin pysyvyyttä arvioitiin muutamilla testeillä paikan päällä:\nValokuvaaja kurottajan kyydissä, rakennuksen räystään lähellä.\nMaalipintaa suihkutettiin voimakkaalla painepesurilla:\nPunainen bitumimaali ennen ja jälkeen (kylmällä vedellä tapahtuneen) painepesun 28.4.2009.\nVihreät ympyrät korostavat kattoon tussilla maalattuja kohdistusmerkkejä.\nPainepesussa maalia ei irronnut liuskoina. Pesuvesi sen sijaan oli huomattavan punertavaa ja pesun jälkeen todettiin, että pestyllä alueella alapuolinen musta maalipinta kuultaa pesemättömiä pintoja selkeämmin läpi:\nKeltaisilla pisteillä on osoitettu se punaisen katon alue, johon koepainepesu on tehty.\nKuva on otettu painepesua seuraavana päivänä, alue on jo kuivunut, mutta se erottuu muuta punaista kattoa selvästi tummempana.\nMaalia siis irtosi painepesussa, mutta irtoaminen tapahtuu huomiota herättämättömän tasaisesti, mikä on ollut hyvä asia.\nTätä irtoamista on tapahtunut myös aiemmin pikkuhiljaa:\nValokuva eteläisen julkisivun syöksytorven alapuolisesta kivijalasta.\nKatolta valuva sadevesi on tuonut mukanaan katon punertavaa maalia ja värjännyt kivijalan tältä kohtaa punaiseksi.\nTeräsharjalla käsin harjattaessa punaista maalia ei juurikaan irronnut.\nMetallisella teräesineellä kaapimalla punainen maali irtoaa vaivatta pölymäisenä:\nMetallisella teräesineellä ainakin eteläisen lappeen punainen maali irtoaa aivan vaivatta.\nPunainen huokoinen maali kai toimii samalla tapaa kuin pellavaöljypitoinen puumaali. Se lienee uhrautuva kerrostuma, kuivana se hengittää (kosteutta) ja märkänä se turpoaa alempia kerroksia suojaavaksi taikinakelmuksi.\nMaalinpoistossa harkittiin jopa, olisiko olemassa jotain hiekkapaperia, teräsvillaa tai keittiöissä käytettävien teräslankasykeröiden kaltaisia työvälineitä, joilla voi matkia vesihiekkapesua?\nMetallisella teräesineellä kaavittaessa punaisen maalin alapuolelle peltiin kiinni jää musta kiteinen bitumimaali, joka on pellissä tiukasti kiinni. Jos sen haluaa poistaa mekaanisesti, on käytettävä huomattavasti enemmän voimaa ja alta paljastuu ohut vaalea maalikerros (joka siis on öljymaalia ja lyijymönjää) ja sinkitty moitteettomassa kunnossa oleva pelti. Tällainen kovemmalla voimalla raaputettu kohta näkyy ylläolevassa valokuvassa ylhäällä keskellä vaaleana pystysuorana pienenä alueena.\nAlkuun huonona vaihtoehtona, harkittiin, olisiko varovainen vesihiekkapesu mahdollinen niin, että punainen maali poistettaisiin ja uusi maali levitettäisiin mustan maalin päälle? Tuskin mikään hiekkapuhaluksen muoto on mahdollinen ilman, että sinkkipintaa vaurioitetaan.\nHarkittiin myös, voisiko punaisen (ja mahdollisesti myös mustan) maalin irrottaa esin Solarmasterin maalinpoistotuotteilla:\nAsiaa kokeiltiin. Maalipoistoaineilla poistuivat kaikki maalikerrokset, mikä oli huono asia, sillä lyijymönjäkerros ja alkuperäinen moitteeton ruskea maalikerros haluttiin säilyttää.\nHilaristikkotestissä jo pelkkä mattoveitsi naarmuttaa punaista maalia irti. Punainen maali murenee viillettäessä:\nHilaristikkotestissä punainen maali murenee viillettäessä.\nMusta maali ei irtoa.\nTeippi tarttuu huonosti huokoiseen punaiseen maali. Tartuttuaan, se irrottaa melkein kaiken lopun punaisen maalin irti:\nSama hilaristikko ilmastointiteipin jälkeen. Punaista on lähtenyt kaikista ruuduista.\nSen sijaan musta on ainoastaan naarmuuntunut niistä kohdin, joista mattoveitsen kärki on kulkenut.\nVähäisiä ruostuneita kohtia on myös:\nMyös aaltopellin alueella on paikka-paikoin ruostetta. Julkaisulupa ja Copyright Kattotutka Oy 2008.\nHuolto- ja korjauskartoitusraportin 2008 mukaan "Peltien ruostuminen on, käyttöikä huomioiden, hämmästyttävän vähäistä. Eniten ruostumista voi havaita joidenkin poimulevyjen alapäissä. Niiden kohdilta levyt ovat paikoin syöpyneet puhki. Syöpymät levyissä sijoittuvat lappeen suunnassa levyn alareunasta muutamasta sentistä noin kymmenen senttimetsin korkeudelle. Kaikkiaan syöpyneitä reikiä on vain muutamassa levyssä."\nMyös mansardikaton loivan ja jyrkän lappeen rajapinnan sakarakoristeiden pellityksessä on paikoin havaittavissa syöpymiä:\nKorjauskartoitusraportissa mainitaan löytyneen "syöpymiä koristesakaran juuressa".\nNäitä ruostekohtia on käsittääkseni löytynyt vain kahden sakaran vierestäja niiden yhteenlaskettu pinta-ala on ehkä kaksi kämmenenkokoa.\nMyös lumiesteenä käytetty yksiputkinen kulmikas profiiliputki kiinnitysosineen on paikoin pintaruosteessa:\nVarhaisten valokuvien mukaisesti peltinen räystäskouru tulee maalattavaksi toisella sävyllä, joka on muuta kattoa huomattavasti vaaleampi.\nSäilyneen maalaustyöselosteen 1987 perusteella oli syytä uskoa, että ruskea maali on sävytettyä Ferrex-pohjamaalia, jonka päässä on sävytettyä Kirjo-maalia. Ferrexin tuoteselosta. Vanhassa ferrexissä oli lyijyä ja linkin\nviestin 140 perusteella lyijystä luovuttiin kokonaan vasta 2000-luvulla, joten on todennäköistä, että tässäkin Ferrexissä lyijyä on. Ainakin samanväristen syöksytorvien alimpana kerroksena on metallinhohtoinen (ja arvattavasti lyijypitoinen) maalikerros. Asiaa ei ole selvitetty laboratoriossa.\nIlmeisesti Ferrex-pohjustuksen päälle voi ongelmitta laittaa öljymaalin. Ainakin näin suositeltiin tehtäväksi ikkunapeltien kanssa. Osa niistä on jo puhdistettu maalista, pohjustettu lyijyttömällä Ferrexilla ja odottaa Terra Linal -pellavaöljymaalausta.\nKirjo maalin tuoteseloste löytyy täältä.\nMyös tämän maalipinnan pysymistä alustassaan arvioitiin:\nTässä valokuva (fasciasta nro 4) ennen painepesutestiä.\nFerrex+Kirjo -maalipinta hilseilee paikoin huomattavasti jo ennen painepesua. Alapuolinen sinkkipelti on moitteettomassa kunnossa.\nTässä valokuva painepesu-testin jälkeen.\nTodettiin, että hilseilevillä alueilla painepesu irrottaa maalia liuskoina, pohjaa myöten. Alapuolinen sinkkipelti sen sijaan säilyy moitteettomassa kunnossa.\nMyös teräsharjalla harjattaessa saadaan irti repsottavia maalihilseitä, mutta ei yhtä vaivattomasti. Lisäksi teräsharja toki raapii myös itse sinkkipeltiä, jota haluttaisiin suojella.\nHilaristikko-koe fascian 4 sille alueelle, jolla maali ei hilseile.\nJos taas tämän saman maalin kiinnipysyvyyttä arvioidaan sillä kohtaa, jossa maali ei hilseile, niin sen kunto on oikein hyvä. Tällä kohtaa pohjalla näkyy myös musta pohjamaali(?), jonka kiinnipysyvyys on moitteeton.\nRuostetta fascioiden alueella.\nMyös näiden fascioiden 3´, 3 ja 4 alueella on paikka-paikoin ruosteisia kohtia.\nEsikäsittelymenetelmiin kuuluu vanhan maalin poisto, lianpoisto ja pinnan puhdistus sekä ruosteenpoisto. [Kari Immonen, Tuula Råman: Maalatun julkisivun kesto. Rapattujen ja betonisten julkisivujen sekä sinkityn peltikaton korjausmaalaus. SITRA. Helsinki. S. 112]\nLäntisen kattoikkunan vuotojen korjaamisen yhteydessä katolta 2008 poistettuja alkuperäisiä peltejä.\nTarvittaessa alkuperäisiä peltejä, joissa on punainen bitumimaali voitiin myöhemmin lainata yhteistyötahoille, tarkempaa analyysia ja kokeiluja varten. Itse olen tehnyt mm. seuraavat maalinpoistokokeet:\nInfrapunalampulla toimiva Speedheater maalinpoistolaite.\nPunainen maali lähtee Speedheaterila hyvin, mutta musta ei juurikaan irtoa, haisee vain.\nNitroMors-maalinpoistoaineella tehty testi.\nNitromors-maalinpoistoaineella kattomaali irtoaa helposti kaapimalla.\nVaihtoehtoisia kemikaaleja kannattaa kokeilla, esim. Speedheateria kauppaavalla Renotiimillä http://www.renotiimi.fi on RemoveAll niminen tuotesarja edustuksessaan. Tehoaine taisi olla vetyperoksidi, tai vastaava. Toiminee hitaammin, mutta periaatteen mukaan irrottaa maalikalvon liuottamatta sitä. Toimiiko käytännössä ja miten, on eri juttu. Maalinpoistoaineita löytyy melkein joka maalinvalmistajalta. Mitkä ovat oikeasti käyttökelpoisia juuri tässä tilanteessa, on tarkemmin mietittävä ja kokeiltava. Maalinpoistohan on muutakin kuin vain sitä, että maali irtoaa. Aineiden vaikutukset alla olevaan materiaaliin, ympärillä olevaan materiaaliin ja pintoihin, sekä toimenpiteet ennen uutta maalausta vaihtelevat paljon. [RT]\nKuvan yläosassa maalinpoistoaine sai vaikuttaa noin 15 min.\nSuurta lisäetua hieman pidennetystä vaikutusajasta ei ollut. Riittää, että maali alkaa kuplimaan, sitten se on valmis kaavittavaksi..\nMaalipostoa kokeiltiin pubaiselle bitumimaalille, alkuperäiselle ruskealle öljymaalille sekä kattoon 2008 asennetuille tiivistenauhoille.\nPunaisen maalin alta paljastuu ohut kerros vaaleaa maalia, joka voi osittain olla 1950/1960 lukujen vaaleaa kattomaalia mutta kuitenkin todennäköisemmin alkuperäistä lyijymönjää.\nRuskean maalin alta paljastuu hyväkuntoinen pelti.\nMaalinpoistoaine ei sulata ikkunatiivistenauhoja, joita on käytetty 2008 aaltopeltien rakojen tiivistämiseen.\nPainepesu-maalinpoiston koealueet 1-4. Ks. seuraava teksti ja seuraavat kuvat.\nAlueelle 1 levitettiin kertaalleen Nitromors-maalinpoistoainetta. Noin parin minuutin kuluttua noin 5 % pinta-alasta alkoi kuplia.\nAlueelle 2 levitettiin Nitromorsia, 5 min kuluttua levitettiin vielä toinen kerros Nitromorsia.\nAlueelle 3 levitettiin Nitromorssia kertaalleen.\nAlueelle 4 levitettiin Nitromorsia kertaalleen, mutta noin 7 min kuluttua tätä aluetta hierottiin vielä kertaalleen pensselillä.\nKoekaavinta metallilastalla alueille 1 ja 2.\nKoealueilla 1 ja maali lähtee kaapimall vaivatta, kun Nitromors on ehtinyt vaikuttaa 15 min.\nKoekaavinta metallilastalle alueille 3 ja 4.\nSama koealueilla 3 ja 4. Kaapimalla maali lähtee vaivatta, kun Nitromors on ehtinyt vaikuttaa 15 min\nTässä testissä käytetty harrastelijan painepesuri ei ollut teholtaan kovin voimakas.\nAlueiden 2 ja 1 painepesu aloitettiin, kun Nitromors oli ehtinyt vaikuttaa noin 17 min.\nAlueiden 3 ja 4 painepesu aloitetiin, kun Nitromors oli ehtinyt vaikuttaa noin 24 min.\nPestessä vettä ja punaista maalia roiskii. Jos painepesua käytetään maalinpoistossa, on ratkaistava, millä "teltalla" tmv. voisi järjestää olosuhteet sellaisiksi, että naapuritalot ja lähiympäristö autot eivät muutu samalla punaisiksi? Painepesurin huuhtoma maalipoistoaine saattaisi myös irrotaa bitumin räystäskouruista, jotka juuri on saatu vedenpitäviksi bitumilla.\nTelinefirmoilla on erilaisia suojausvaihtoehtoja, hintatasosta en kyllä tiedä, mutta nyt varmaan halvempaa kuin viime vuonna. Täysteltan lisäksi on mahdollista suojata vain työskentelysuunta, mutta mikä on ajankäytön, työturvallisuuden ja hinnan suhteen optimi, on hankala tietää. Sää, käytettävät menetelmät, työntekijöiden lukumäärä jne. vaikuttavat lopputulokseen. Alan suurilla yrityksillä on varmasti tätä käytännön tietoa [RT]\nVoimakkaammalla painepesurilla (ja ehkä kuumennetulla vedellä) maali olisi käsittääkseni lähtenyt yhtä helposti (ja tarkempaa) kuin kaapimella.\nMinulle jäi sellainen vaikutelma, että on tärkeää, että painepestävää aluetta ei edeltävästi huuhdo, niin että Nirtomors ei huuhtoudu pois ennen itse painevesikäsittelyä.\nKuinka tarkkaan maalit sitten olisi saatava pois?\nValitun maalinvalmistajan ohjeet ratkaisevat, ainakin kun jonkunlaisesta takuusta puhutaan. Jos maalit sopivat yhteen ja riittävä tartunta syntyy, maalia voi jäädä. [RT]\nPainepesun jälkeen kaapimella maali ei irtoa enää kovinkaan hyvin.\nLopulta punaisen maalin poistomenetelmäksi löytyi kuivajääpuhallus.\nHiilidioksidijääpuhalluksen jälkeen mustan bitumi maalin poisto testattiin "kaikilla liuottimilla, mitä Raahen kaupoista saatiin":\nEdellisen valokuvan sama pellinpala nyt liuotinaineiden testissä.\nKuvan oikeassa alaneljänneksessä vielä punainen maali. Muualta maali on poistettu kuivajääpuhalluksella.\nVaakasuorat ruskeat alueet ovat liuottimien testejä. Vastaavat liuotinpullot näkyvät kuvan reunoilla.\nPyöreät täplät ovat pellavaöljyllä "uudelleen"kostutettuja kohtia.\nKuivajääpuhalluksen jäljiltä katto siis jää aika mustaksi bitumijäämistä johtuen.\nmukaan melkein mikä vaan hiilivetytisle liuottaa bitumia.\nKuivajääpuhalletulle mustalle maalipinnalle tehtiin siis puhdistustestejä laimentamattomilla liuottimilla ja pesuaineilla.\nErittäin hanakasti ja ilman hankaamista mustaa pintaa puhdistivat\n- tinneri (yleisnimi erilaisille ohenteille, tässä tapauksessa valmistajana "Maston") ja\n- Teknosol 1621 (Teknos, ohenne).\n- EP260 Nano-Tech Prewash Esipesu autonpesuaineella\nTinnerillä vaaleanruskea alkuperäinen maalipinta ei pehmentynyt. Teknosol 1621 sitävastoin pehmensi vähän sekä vaaleanruskeaa öljymaalia että myös sitä nyt pinnalla olevaa punaista jauhemaista maalia.\n"Tinnerit ... ovat tulenarkoja, mutta eivät erityisen syttymisherkkiä, haitallisia hengittää, sinkki ja lyijymönjä eivät niistä vaurioidu, ekologisuus kyseenalainen, hinta kohtuullinen. Työtapana on todennäköisin mekaaninen hankaaminen. Nuo rajuimmat tinnerit ovat hyvin tulenarkoja ja hengitettynä vaarallisia." [RT]\nKun vähän hankasi karhunkielellä (vastannee painepesua), niin hyvin maali irtosi myös\n- puutärpätillä (Kiilto, Oulu A1)\n- mineraalitärpätillä (Kiilto)\n- lakkabensiinillä (Värisilmä)\n- Maalinpesuaineella (Kiilto) ja myös\n- pellavaöljysuopalla "Allbäck, Linsåpa" (Suovat ovat rasvahappojen suoloja, yleensä natrium tai kalium, emäksisiä, jotkut hyvinkin vahvasti. Eri tuotenimikkeissä koostumukset voivat vaihdella paljonkin.).\nNäistä Kiilto Maalinpesuaine ja pellavaöljysuopa tuntuivat pehmittävän myös tuota alkuperäistä ruskeaa maalia (jota siis haluttaisiin säästää ja suojella). Tällä hetkellä pinnallisinta punaista jauhemaista maalia vähän pehmensivät Kiilto Maalinpesu, mineraalitärpätti ja etenkin puutärpätti.\nSen sijaan huonosti mustaa pintaa puhdistivat\n- asetoni (rätillä pyyhittynä)\n- denaturoitu etanoli\n- Kiiruna maalinpesuaine\n- Maalari Yleispuhdistus (Rakennuskemia)\n- Maalaripesu (Kiilto)\n- Würth Pineline Tehopesu\n- Nano Bio liuotinpesu\n- paikallisen autopesulan nykyisten kaltainen ympäristöystävällinen "liuotin"pesuaine ja\n- RK Peltipesu (Joulemaalit).\nTarvittaessa ohennetta voinee sakeuttaa esim. synteettisellä amorfisella silikondioksidilla.\nKsyleeniä, tavallista bensaa, lipeää, suolahappoa, ammoniakkia ja kidesoodaa ei ole vielä kokeiltu.\nSittemmin, urakoitsijaehdokkaan toimesta, huomattiin, että liuotin kannattaa roiskia pintaan maaliruiskulla, jossa on noin 6 bar paine. Näin tehtynä liuotin ei haihdu heti sumuna pois, se imeytyy bitumipinnan sekaan hyvin, vaikka käsiteltävä pinta olisi ylösalaisin ja pehmentynyt bitumi on auringonvaloisassakin kohtaa pyhittävissä pois vielä kolmenkin minuutin kuluttua käsittelystä.\nUrakoitsijan toimesta huomattiin myös, että asetoni toimi hyvin, jos sen poisti (pyyhkimisen sijasta) kevyellä kuivajääpuhalluksella.\nMuistiinpanoja tähän liittyen:\nMaali on alunperin nestettä. Jos se on kovettunut kemiallisesti, voidaan tämä prosessi kemiallisesti myös ainakin sen verran peruuttaa, että maalikalvo pehmenee. [Panu Kaila: Talotohtori. 10. painos. WSOY. Porvoo 2003. s. 592]\nKemiallisissa maalinpoistoaineissa tehoaineena on useimmiten metyleenikloridi.Aine levitetään pintaan harjalla tai siveltimellä ja sen annetaan vaikuttaa jonkin aikaa, jolloin maali turpoaa pehmeäksi massaksi. Massa kaavitaan pois mieluiten teräslastalla tai -kaapimella. ... Kuivakaavinnan jälkeen seinä voidaan höyrypestä kaiken maalinpoistoaineen häivyttämiseksi. Metyleenikloridi kaasuuntuu ja haihtuu ilmaan, mutta maalinpoistoaineessa on hidastimena mm. parafiinia, jota ei saa jäädä pintaan. [Panu Kaila: Talotohtori. 10. painos. WSOY. Porvoo 2003. s. 593-594]\nMetyleenikloridi on Ruotsissa joutumassa kiellettyjen aineiden listalle. [Panu Kaila: Talotohtori. 10. painos. WSOY. Porvoo 2003. s. 594]\nValitettavan monet maalitehtaat pyrkivät suorastaan harhauttamaan kuluttajaa, purkissa ei edes pikkukirjaimilla mainita aineen olevan lateksia. "Emme merkitse sideainetta koska laki ei sitä vaadi", sanottiin eräästä tehtaasta. Asiakas siis pakotetaan ostamaan sika säkissä. [Panu Kaila: Talotohtori. 10. painos. WSOY. Porvoo 2003. s. 603]\nSinkittyjä ohutlevyjä maalataan edelleen työmaalla. Niiden maalivauriot ovat huolestuttavan yleisiä. Syynä näyttää olevan esikäsittelyn ja maalien puutteet yhdistettynä pellin valmistuksessa ja sinkityksessä tapahtuneisiin muutoksiin. [Kari Immonen, Tuula Råman: Maalatun julkisivun kesto. Rapattujen ja betonisten julkisivujen sekä sinkityn peltikaton korjausmaalaus. SITRA. Helsinki. S. 105]\nTämän esimerkkivalokuvan talo on Raahesta vuonna 2009, mutta ei liity millään tavoin SYPin talon kattoprojektiin.\nVarsin tuore maali kuoriutuu peltikatolta.


AirAsia X – Lentoyhtiöt – AirAsia X halvat lennot - eSky.fi\nParhaat lennot yhtiöllä AirAsia X eSky-palvelussa\n✔ Mihin AirAsia X lentää?\nAirAsia X aikataulu sisältää reittejä moniin suosittuihin kaupunkeihin. Käytä eSky-hakukonetta varmistaaksesi yhteyksien saatavuus.\n✔ Milloin voit ostaa halvimmat liput AirAsia X-lennolle?\nOn parasta ostaa AirAsia X-liput mahdollisimman aikaisin.\nKaupunkeihin, joihin AirAsia X-lennot kulkevat, kulkevat myös muut lentoyhtiöt, jotka voit löytää eSky-hakukoneesta.\n✔ Voinko varata hotellin samaan aikaan AirAsia X-lennon kanssa?


Jäsenmaksuihin muutoksia 2018 - Akavan Erityisalat\nJäsenen verkkoasioinnissa voit ilmoittautua koulutuksiin ja tapahtumiin sekä tarkastella ja päivittää jäsentietojasi. Verkkoasioinnista löydät myös vain jäsenille tarkoitetut aineistot, esim. palkkapuntarin.\nUsein jäsenasioista kysyttyä\nNäin valvomme etujasi\nUsein työstä kysyttyä\nPalkka ja työehdot\nUra- ja työnhakupalvelut\nTutkimuksia ja julkaisuja\nTyöttömyysturva lomautuksen aikana\nUlkomaille muuttavan työttömyysturva\nEtusivu ›\tAjankohtaista\nJäsenmaksuihin muutoksia 2018\nJäsenmaksulla saat käyttöösi Akavan Erityisalojen sekä oman jäsenyhdistyksesi monipuoliset palvelut ja mahdollisuuden ansiosidonnaiseen työttömyysturvaan.\nAmmattiliitolle maksetun jäsenmaksun voi vähentää verotuksessa. Ilmoitamme tiedot vuoden aikana maksamistasi jäsenmaksuista puolestasi suoraan verottajalle.\nJäsenmaksut uudistuvat siten, että vuoden 2018 alusta lähtien kaikki jäsenet maksavat jäsenmaksua. Jäsenmaksu on prosentuaalinen ja se maksetaan ennakonpidätyksen alaisista palkkatuloista (sisältäen lomakorvaukset, lomarahat ja luontoisedut kuten mm. lounas-, auto- ja puhelinedut). Prosentuaalinen jäsenmaksu maksetaan myös työttömyyskassan maksamista etuuksista. Erityiskoulutettujen työttömyyskassa Erko perii jäsenmaksun automaattisesti maksamistaan etuuksista. Mikäli sinulla ei ole ennakonpidätyksen alaisia palkkatuloja tai työttömyyskassan maksamia etuuksia, jäsenmaksusi suuruus on 10 euroa kuukaudessa.\nOpiskelijoilla, eläkeläisillä sekä ammatinharjoittaja- ja yrittäjäjäsenillä on edellisestä poikkeavat, omat maksukäytännöt.\nJos olet opiskelija, jäsenmaksusi on prosentuaalinen ja se maksetaan ennakonpidätyksen alaisista palkkatuloista (sisältäen lomakorvaukset, lomarahat ja luontoisedut) sekä työttömyyskassan maksamista etuuksista. Muissa tapauksissa opiskelijajäsen on vapautettu jäsenmaksusta.\nEläkeläisillä sekä ammatinharjoittaja- ja yrittäjäjäsenillä on kiinteät vuosittaiset jäsenmaksut. Eläkeläisten jäsenmaksu on 70 euroa vuodessa ja ammatinharjoittaja- sekä yrittäjäjäsenten 200 euroa vuodessa.\n> Lisätietoja jäsenmaksukäytännöistä\n> Hyödynnä jäsenetusi!\nEtusivu >\tAjankohtaista\nSivuston tekniset vaatimukset\nMaistraatinportti 4 A, 6. krs\n(toimisto avoinna klo 9-15)\nPuhelin 0201 235 340\nFaksi (09) 147 242\nOlemme osa työmarkkinakeskusjärjestö Akavaa\nSeuraa ja tykkää!


Sateenkaaren pää | Bratwurstia ja politiikkaa - koti-isänä Baijerissa\n« Tuhlaajapojat ja..\nJäähyväiset laut.. »\nKun uutinen Kreikan käteisvakuuksista julkistettiin, näytti että aarre oli tosiaan löytynyt. Mutta ainakin omaan pessimistiseen suomalaiseen mieleeni hiipi välittömästi epäilys: Miten meitä nyt vedätetään? Alusta alkaen oli vaikea kuvitella muiden EU-maiden suostuneen Suomen ja Kreikan väliseen järjestelyyn, vaikka valtiovarainministeri kovasti muuta vakuutteli. Ja pianhan kävi selväksi, että mistään ei ilmeisesti ollut sovittu. Tai ehkä oli viime hetken neuvotteluissa sorvattu EU:lle tyypillisiä ympäripyöreitä sanamuotoja, joiden avulla ajateltiin antaa sisäpoliittista tukea yhden jäsenmaan hallitukselle. Ja onhan EU:ssa toki aiemmin katsottu läpi sormien monenlaisia ”erityisehtoja” ja sopimusrikkomuksia, erityisesti kun kyseessä on ollut iso jäsenmaa. Joka tapauksessa Kreikan ehdotus kylmästä käteisestä Suomelle oli ymmärrettävästi liikaa monille EU-maille. En ole täysin voinut välttyä ajatukselta, että tarjoamalla oma-aloitteisesti sinisilmäisille suomalaisille liian herkullista sopimusta ovelat kreikkalaiset saivat muut EU-maat takajaloilleen ja sinivalkoiset vakuusaikeet torpattua.\nSuomalaisten vakuusinnossa lienee kaksi keskeistä tekijää, joilla on itse asiassa yksi yhteinen nimittäjä. Tämä nimittäjä on Timo Soini, jonka vastuuton varjo lankeaa hallituksen ylle paljon suurempana kuin puolueen koko edellyttäisi. Persujen pelko sai demarit vaatimaan vaaleissa vakuuksia niin näyttävästi, että hallituksessakaan tästä ”kynnyskysymyksestä” ei ole voitu peräytyä. Tällä hetkellä näyttää kuitenkin siltä, että Urpilainen on itse asiassa tehnyt Soinin puolesta ensiluokkaista työtä ajamalla hallituksen sisä- ja ulkopoliittiseen nurkkaan. Miekka, jolla perussuomalaiset piti torjua, onkin osoittautunut kaksiteräiseksi. Ankaran hallitusväännön jälkeen Kataisella taas ei ole juuri ollut muuta mahdollisuutta kuin suostua SDP:n vaateisiin. Urheasti hän on hallituksen yhtenäisyyttä julkisuudessa puolustanut. Ei käy kateeksi Jyrkiä.\nKaiken kaikkiaan tilanne alkaa saada siinä määrin koomisiakin piirteitä, että voisi naurattaa jos itse asia ei olisi vakava. Suomi on tuhlannut hirvittävästi poliittista voimaa taisteluun, jota ei todennäköisesti voida voittaa, ja jonka voitolla olisi parhaimmillaankin pieni merkitys. Pienen pohjoisen maan EU-paukut pitäisi satsata ongelmien ratkaisuun, ei niiden aiheuttamiseen. Miten esimerkiksi jatkossa suhtaudutaan euromaiden välisiin kilpailukykyeroihin, eli onko yleensä mahdollista ylläpitää yhteistä valuutta-aluetta, jossa eri maiden väliset rakenteelliset erot ovat huimat? Jos nykyisistä euromaista halutaan pitää kiinni, muodostetaanko yhteinen finanssipolitiikka? Vai näytetäänkö ovea hulttiomaille ja muodostetaan nykyistä pienempi mutta kestävämpi valuutta-alue? Otetaanko käyttöön yhteisiä rahoitusinstrumentteja kuten eurobondeja? Näihin kysymyksiin tuskin kenelläkään on antaa lopullista viisautta, mutta valtiovarainministeriön ja hallituksen pitäisi alkaa rämpiä ylös vakuussuosta ja paneutua näihin kysymyksiin.\nIrkkutarinoissa muuten sateenkaaren päässä olevaa kulta-aarretta vartioi vanha parrakas kääpiö nimeltään Leprechaun. Tällä ovelalla veijarilla on käsissään kaksi kolikkoa. Toinen kolikko palaa aina käytön jälkeen takaisin lompakkoon, toinen puolestaan muuttuu tuhkaksi. Ehkä kreikkalaiset ovat ottaneet tästä mallia. Toisen käden rahalla maksetaan omien kansalaisten kulutusjuhla, toinen annetaan ulkomaisille velkojille. Arvatkaa mitä jää käteen Suomelle?\nAvainsanat: Suomi, Kreikka, vakuudet


Herätät eloon yhden kuolleen olennon. Voit nostattaa kuolleista vain sellaisen olennon, joka on ollut kuolleena enintään yhden päivän langettajatasoasi kohden. Lisäksi loitsitun sielun on oltava vapaa ja halukas palaamaan. Jos loitsitun sielu ei halua palata, loitsu ei toimi. Palaamaan halukas loitsittu ei saa laistoheittoa.\nKuolleista palaaminen on kova koettelemus: loitsittu menettää nostatettaessa yhden tason (tai kestonopan) aivan kuin se olisi menettänyt yhden tason tai kestonopan jollekin energiaa riistävälle olennolle. Jos loitsittu on 1. tasolla, se menettää tason sijasta 2 pistettä Ruumiinkunnostaan (jos sen Ruk olisi tämän jälkeen 0 tai vähemmän, sitä ei voida nostattaa kuolleista). Tätä tason, kestonopan tai Ruumiinkunnon menetystä ei voida korjata millään keinoin.\nOlennolla, jolla oli kuollessaan loitsuja alustettuina, on 50 %:n mahdollisuus menettää nostatuksen yhteydessä kukin alustamansa loitsu, minkä lisäksi olento menettää kaikki tasonlaskun mahdollisesti viemät loitsunsa. Loitsuja langettavalla olennolla, joka ei alusta loitsujaan (esimerkiksi taikurilla), on 50 %:n mahdollisuus menettää kukin päivittäisen kiintiönsä loitsupaikka niin kuin se olisi käytetty jonkin loitsun langettamiseen, minkä lisäksi olento menettää kaikki tasonlaskun viemät loitsupaikkansa.\nNostatetulla olennolla on kestopisteitä sama määrä kuin sillä on nostatuksen jälkeen tasoja tai kestonoppia. Kaikki kykyarvot, jotka ovat huvenneet 0:aan, kohoavat 1:een. Normaalit myrkyt ja normaalit taudit paranevat kuolleista nostattamisen yhteydessä, mutta taikakeinoin aiheutetut taudit ja kiroukset eivät kumoudu. Vaikka loitsu kurookin umpeen kuolettavat haavat ja korjaa useimmantyyppiset kuolettavat vauriot, nostatettavan olennon ruumiin on oltava silti yhtenä kappaleena. Muussa tapauksessa puuttuvat ruumiinosat jäävät puuttumaan henkiinherättämisen jälkeenkin. Tämä loitsu ei vaikuta kuolleen olennon varusteisiin tai omaisuuteen millään tavoin.\nKuolleista nostatus ei voi palauttaa eläväksi olentoa, joka on muutettu epäkuolleeksi tai tapettu surmavaikutuksella. Myöskään elementaaleja, rakentoja, vierasolioita tai tuhottuja epäkuolleita ei voida nostattaa kuolleista. Loitsu ei voi herättää henkiin olentoa, joka on kuollut vanhuuteen.\nVähintään 5 000 kr:n arvosta timantteja.


JJK Jyväskylä - Uutiset / 2009 / ENNAKKO: JJK-HONKA Harjulla lauantaina klo 16.00\nUutiset / 2009 / ENNAKKO: JJK-HONKA Harjulla lauantaina klo 16.00\nHuilannut JJK saa vastaansa Hongan\nKettupaitojen tähtäimessä on avausvoitto liigakauden kangerrellen aloittaneesta Hongasta. Voittoa lähdetään hakemaan tiivillä keskikenttäpelaamisella ja HJK-pelin kaltaisella taistelutahdolla.\nJJK-leirissä on nuoltu haavoja ja päästy latautumaan tulevaan kamppailuun huolella. Päävalmentaja Ville Priha on ottanut tyytyväisenä välipäivät vastaan.\n– HJK-pelin jälkeen saatiin huilata onneksi pari päivää. Pelaajat olivat varmaan aika rikki kovan peliputkeen jälkeen. Oli hyvä, että saatiin ottaa alkuviikko vähän rennommin ja valmistautua rauhassa Honka-peliin.\nVedonlyöjälle lauantain ottelu haiskahtaa vahvasti ristiltä. JJK:n viidestä pelistä neljä on päätynyt pistejakoon; Honka (1-5-1, 8 pistettä) on liigan tasapelikuningas viidellä tasurillaan.\nVastassa aktiivinen joukkue\nHongan pelitapa on hyvin JJK:n tiedossa. Honka on kärsinyt ehkä eniten liigakauden alun huonoista olosuhteista, mikä näkyy karulla tavalla sarjataulukossa.\n– Honka on pelaava joukkue. Hongan pelityyli on Lehkosuon mukaantulosta lähtien ollut sellainen, että ne haluavat syötellä tosi paljon, pyrkivät rakentamaan peliä maata pitkin eikä helpolla kisko pitkiä palloja. Olosuhteiden pakosta nekin ovat kuitenkin joutuneet suoraviivaistamaan peliä, Priha analysoi lauantai-illan vastusta.\n– Ottelun selkeä lähtökohta on se, että ne yrittävät pelata aktiivisesti ja syötellä paljon ja meidän pitää pystyä estämään se.\nJJK hakee lauantaina selkeää neljän linjaa keskialueelle, mitä yritettiin jo HJK-pelissä. Se kielii rohkeamman pelitavan jalostamisesta ja kahdella kärjellä jatkamisesta. Avausvoiton reseptissä on muitakin HJK-pelistä tuttuja aineksia.\n– Taistelutahto HJK-pelistä pitää säilyttää. Keskialueen puolustuksessa me tehtiin taktisia virheitä. Kun siinä ollaan tiiviimpiä, niin saadaan vielä enemmän riistoja keskialueella ja sitä kautta lisää teräviä vastahyökkäyksiä, Priha tähdentää.\nJJK:lta sivussa ovat varmasti Lee, Pulkkinen ja Tapaninen.\n« Uutiset / 2009 / Lehkosuo odottaa taisteluottelua lauantaina Harjulla | Uutiset / 2009 / JJK Suomen Cupissa Kotkaan »


Kypärä estää tehokkaasti pyöräilykuolemia | Mielipide | HS\nKypärä estää tehokkaasti pyöräilykuolemia\nKypärän litistämä kampaus voittaa tyylissä vamman takia klaniksi ajellun ja kokoon tikatun kallon.\nKypärän käytön vaikutus pyöräilykuolemiin ja -vammoihin tunnetaan hyvin, sillä tutkimustieto on koottu kahteen Cochrane-katsaukseen. Viiden tapaus-verrokkitutkimuksen mukaan kypärän käyttö vähensi pään vammojen, aivovammojen ja vakavan aivovamman riskiä 63–88 prosenttia kaikenikäisillä pyöräilijöillä. Kypärä suojasi yhtä paljon sekä kaatumisissa että pyöräilijän jouduttua kolariin moottoriajoneuvon kanssa. Kasvojen vammat vähenivät 65 prosenttia.Kypärän käyttöön velvoittavat lait lisäävät myös pyöräilijöiden terveyttä. Kuusi tutkimusta selvitti lasten kypäräpakkoa koskevien lakien vaikutusta. Kypärän käyttö lisääntyi, ja lasten pyöräilyyn liittyvä kuolleisuus ja päävammat vähenivät selvästi verrattuna aikaan ennen lakia. Jos kymmenistä kypärämalleista ei löydy omannäköistä, voi peruskypärän tuunata mieleisekseen tarroilla tai vaikka muotoon virkatulla verkolla. Kypärän litistämä kampaus voittaa tyylissä vamman takia klaniksi ajellun ja kokoon tikatun kallon. Marjukka MäkelätutkimusprofessoriTerveyden ja hyvinvoinnin laitos/Finohta


Euroopan kisat: Marika Salmi neljäs, Satu Mäkelä-Nummela viides – Suomen Ampumaurheiluliitto ry\nEuroopan kisat: Marika Salmi neljäs, Satu Mäkelä-Nummela viides\n23.6.2019 klo 18:55\nNaisten trapin finalistit esittelyssä – mukana kaksi suomalaista eli Marika Salmi ja Satu Mäkelä-Nummela. (Kuvat: Lassi Palo)\nOlipa jännittävä päivä Minskin Euroopan kisoissa, sillä kaksi suomalaisnaista ampui trapin finaalissa ja kamppaili jaossa olleesta olympiamaapaikasta Tokioon 2020. Paikkaa ei kuitenkaan tullut, kun Espanjan Fatima Galvez voitti suomalaiset. Marika Salmi sijoittui neljänneksi ja Satu Mäkelä-Nummela viidenneksi. Vesa Törnroos oli miesten trapissa 32:s.\nHistorian toiset Euroopan kisat ovat käynnissä Valko-Venäjän Minskissä. Kisakaupungissa kirjattiin lauantaina reippaasti yli 30 asteen hellelukemat, mutta tänään aamupäivällä mittarit näyttivät 17-18 lämpöastetta. Iltapäivällä lämpötila nousi 23 asteeseen.\nMarika Salmi finaalissa.\nTänään ammuttiin miesten ja naisten trapin toinen kilpailupäivä eli viimeiset 50/125 kiekkoa ja finaalit. Miesten trapissa Suomea edusti Vesa Törnroos (Lahden Ampumaseura), ja naisten trapissa olivat mukana Orimattilan Seudun Urheiluampujia edustavat Satu Mäkelä-Nummela ja Marika Salmi.\nSuomi sai naisten trapissa upeasti molemmat ampujansa finaaliin. Salmi nousi hyvän toisen päivän ansiosta peruskilpailussa kolmanneksi, kun hän rikkoi tänään 25+23 kiekkoa ja kirjasi tuloksekseen 112. Eilen hänen sarjansa olivat 20+24+20.\nMäkelä-Nummela oli avauspäivän jälleen kuudentena rikottuaan 67 kiekkoa (24+24+19). Tänään hän paukutti rikki 21+21 kiekkoa, joten hänen peruskilpailunsa tulos oli 109. Sekin riitti kuuden parhaan joukkoon, sillä finaaliraja oli 107. Espanjan Fatima Galvez oli peruskisan ykkönen rikottuaan 114 kiekkoa.\nEuroopan kisat toimivat vuoden 2020 kesäolympialaisten karsinta- ja katsastuskisoina kahdeksassa lajissa. Ampumaurheilun kussakin olympialajissa jaetaan yksi maapaikka Tokioon 2020. Finaalin lähtöasetelmat olivatkin jännittävät, sillä suomalaisten lisäksi vain Galvezilta puuttui olympiamaapaikka. Maapaikan olivat jo ampuneet Italian Silvana Stanco ja Jessica Rossi sekä Slovakian Zuzana Rehak Stefecekova.\nPelin henki oli yksinkertainen: yhden suomalaisen piti voittaa Galvez. Niin ei kuitenkaan tapahtunut. Kilpailu oli erittäin kova ja tasainen. Salmi johti kilpailua 15 kiekon jälkeen, mutta sijoittui lopulta neljänneksi, kun hän rikkoi 29/35 kiekkoa. Italialaiset ottivat komean kaksoisvoiton, sillä Silvana Stanco voitti ja Jessica Rossi oli toinen. Stancon tulos oli 46/50 ja Rossin 44/50.\nJaossa ollut olympiamaapaikka meni Galvezille, joka oli kolmas.\n– Oli yllätyksekäs päivä! Tulostaso oli yllättävän matala – tällaisilla tuloksilla mentiin finaaliin, Salmi sanoi peruskilpailusta.\n– En tiennyt finaalissa tilannetta, vaan ammuin vain loppuun asti ja katsoin, miten käy. En ole pettynyt, sillä on kova juttu päästä viiden muun Euroopan parhaan ampujan kanssa finaaliin. Tämä kisa oli Fatiman ”kosto” viime vuoden Tucsonin maailmancupista, jonka voitin ja hän sijoittui toiseksi, Salmi naurahti.\nSatu Mäkelä-Nummelalla oli vaikea kilpailu.\nMäkelä-Nummelan (finaalissa 20/30) mukaan ”koko Minskin-sessio” on ollut harjoituksista lähtien vaikeaa.\n– En vain päässyt sinuiksi lähdön kanssa. Tiesin jo kisaan lähtiessä, että se tulee olemaan vaikea. En ole aiemmin pelännyt kilpailua, mutta nyt pelkäsin. En päässyt finaalissa rytmiin kiinni, sillä heti alkuun tuli kolme ”pummia”. Jossain vaiheessa pääsin hihnalle, mutta se oli jo niin repeytynyt, etten päässyt sen yli, hän sanoi kisan jälkeen.\n– Huomenna on vielä parikilpailu. Sitten menen kotiin ja lähden muutaman päivän kuluttua Italiaan MM-kisoihin. Nämä kisat on lakaistava ei vain maton alle, vaan syvälle kuoppaan.\nTörnroos sijoittui miesten trapissa 32:nneksi, kun hän rikkoi 97 kiekkoa (19+21+17+20+20). Kolmen miehen finaaliuusintaan pääsi tuloksella 118. Tshekin Jiri Liptak oli peruskilpailun paras tuloksellaan 123.\n– Tämä p-ska on nyt kahlattu läpi. En osunut mihinkään enkä päässyt kartalle missään vaiheessa. Olin tällä radalla pihalla kuin käkikellon käki. Työnjako oli nyt se, että mimmit hoitivat homman ja minä hoidin pummit. Mutta keli oli taas kiva, Törnroos sanoi kisan jälkeen Minskin haulikkoradalla.\nFinaalissa voiton vei lopulta Tshekin David Kostelecky, joka oli Italian Valerio Grazininia parempi pistein 44-42. Ison-Britannian Aaron Heading sijoittui kolmanneksi.\nMiesten trapissa olympiapaikan olivat ennen Minskiä saavuttaneet Matthew Coward-Holley (Iso-Britannia), Alberto Fernandez (Espanja), Andreas Makri (Kypros) ja Erik Varga (Slovakia), joista kukaan ei päässyt finaaliin. Jaossa ollut maapaikka meni siten kisan voittajalle eli Kosteleckylle.\nMaanantain suomalaislajit ovat miesten ja naisten 10m ilmakiväärikilpailut sekä trapin parikilpailu, jossa Suomen joukkue on Vesa Törnroos – Satu Mäkelä-Nummela. Suomea edustavat ilmakiväärissä Juho Kurki, Emmi Hyrkäs ja Jenna Kuisma.\nTuloksia su 23.6.\nMiesten trap 125 kiekkoa + finaali (50 kiekkoa): 1) David Kostelecky Tshekki 44 (119), 2) Valerio Grazini Italia 42 (120), 3) Aaron Heading Iso-Britannia 34 (118/uusinta 2), 4) Jiri Liptak Slovakia 28 (123), 5) Aleksei Alipov Venäjä 24 (118/3), 6) Giovanni Cernogoraz Kroatia 18 (119), 7) Erik Varga Slovakia 118/0, … 32) Vesa Törnroos 97. 32 osanottajaa.\nNaisten trap 125 kiekkoa + finaali (50 kiekkoa): 1) Silvana Stanco Italia 46 (113), 2) Jessica Rossi Italia 44 (110), 3) Fatima Galvez Espanja 34 (114), 4) Marika Salmi Suomi 29 (112), 5) Satu Mäkelä-Nummela Suomi 20 (109), 6) Zuzana Rehak Stefecekova Slovakia 16 (107). 29 osanottajaa.


##### Ei Harry tyylejä on iso kalu – Tässä hän on! Meghan Markle ja prinssi Harry esittelivät vauvansa.\nHandjob Suku Puoli Videot Alaston mies kunto malli\nHome Ei Harry tyylejä on iso kalu\nJUURI NYTSelvitys: Vammaistyössä eei puutteita - iso osa kouluttamattomia. Ne sopivat niin brunssille, lounaaksi kuin välipalaksi. Mieluummin vaikka Ametur anaali porno Virtasen tyyliin,baskerwillen koira päässä. Kyllä mun mielestä vehje on iso, jos sen pääkään ei Harry tyylejä on iso kalu mahdu kunnolla suuhun ja käsi Niin kuin ei naisilla rintojen koosta, vaikka kyllä sitä saa lukea sellasista.\nSitten sen tuntee vaivalloisesta kävelytyylistä josta näkee että jalat leviää tarvittaessa justiin sen verr.\nMies ei kiistänyt vaimonsa väitteitä. Iso-Britannia Meghan Markle Prinssi Harry vauva, Tässä hän on! Väitän, että väljään pilluun löytyy aina täytteet (vaikka sitten nyrkki tai iso dildo), mutta. Tästä syystä Meghanin ja Harryn esikoisen nimi rikkoo kuninkaallisia. Itse luulen että pienimunaisista ei ole kuin terroristeiksi tmss. Mulla ei ole iso, mutta mä osaan käyttää sitä! Harry Salmenniemi - Uraanilamppu ja muita novelleja.\nMuun muassa ryppyjen oikomiseen tarkoitettu Botox ei kuitenkaan ole. Ei tarvitse siis olla mikään Mr. Sitten tuli vielä iso U eli underground. Itse luin blogia miten naiselle nuollaan orgasmi ja kau sitä koska se tyyli oli huomattavan erilainen kuin. Mulla on iso, mutta silti oon sinkku eikä kukaan nainen koskaan kiinnostu musta. Sen musiikillista tyyliä ei voi sijoittaa mihinkään lokeroon. Vastaa · Lainaa. Kukapa nyt ei tällaisen esittelypuheen jälkeen lankeaisi. Ei Harry tyylejä on iso kalu Tää oli vähän tuhma: Pikku-Kallella oli tosi iso penis.\nMies on myöntänyt ettei muna ole kovin iso,mutta toisaalta rivien välistä olen.\nMutta kysymykset voi olla tyyliin. Martin on tyyliltään barokkinen, mutta. Niinpä. Harry, vanha koulukaveriko? Miehet ei kyllä vakuuttaneet yhtään. Minunkin vaimoni sanoi aikanaan omasta 15/4 kokoisesta että ihanan iso. Iso muna, mutta surkea panemaan. Ei liian iso, ei liian pieni. Naisetkin ovat eri kokoisia, kaikille ei sovi sama koko. Sanoi että ompas pojalla iso muna, saako sitä imeä. Esittely yli 20 mangasta, joiden tyyli on vaikuttanut olennaisesti siihen, mitä manga on nykypäivänä. Keskimitta taitaa muutenkin olla tyyliin 14cm?\nSitten sen tuntee vaivalloisesta kävelytyylistä josta näkee että jalat leviää Tästä syystä Meghanin ja Harryn esikoisen nimi rikkoo kuninkaallisia. Koko kansan pelimies, kokoomuksen kansanedustaja Harry ”Hjallis”. Särkyvää Hanhiniemen kanssa ja tehtiin uusiksi Hän tanssii kanssa enkeleiden, joka oli tosi iso hitti. Toisen pojan isällä on normipenis, toisen isällä iso. Iso ei mahdu hyvältä riipuu vain sen käyttäjästä ja käyttötyylistä esim. Toni Nieminen omaksui V-tyylin ja yllätti sillä koko vanhan kaartin housut kintuissa olympiatalv V-tyyli ei jäänyt heti päälle, mutta ajatus siitä iskostui Niemisen mieleen. Prinssi Harry tapasi Donald Trumpin – ei peitellyt inhoaan. Iso penis ja kivekset. - Erittäin pelätty ja korkealla vankilan hierarkiassa. Ja ei tuntunut, kortsu roikkui ja miehen tyyli oli pupuJussi -nussintaa ja. Ja kamalan paksu lerssi ei mulla mahtuis edes suuhun niin jäis sekin sitte tekemättä.\nTähän artikkeliin tai sio ei ole merkitty lähteitä, joten tiedot kannattaa tarkistaa muista. Suomalainen valkoihoinen lähikuva lesbo porno ei ne isot ole aina mustilla niin kuin legenda kertoo. Emman salainen toive kertoo Emmasta, joka muuttaa asumaan isovanhempiensa luo, koska äiti ei saa huumeidenkäyttöään kuriin. Ei kerenny kommentoida ku pyörtyi saman tien, onhan sillä kokoa. Ja tätä sirkusesitystä ei Harry tyylejä on iso kalu toistaa ei Harry tyylejä on iso kalu viikottain, että naisilla ei herkkä mieli.\nEnnen ensimmäistä synnytystäni nautin siitä tosi paljon. J. K. Rowling: Harry Potter ja salaisuuksien kammio. Kalh – Jos yksi maailman suurimmista vaateketjuista ei pärjää. Iso kalu on kylmässäkin riittävän pitkä että siitä saa kiinni ja että.\nKUVA. Marit Björgen löysi uuden työpaikan – ”Iso kaappaus” 30.5. Harry Tyylit Gay Sex Sexual Harassment Class Vapaa Iso Mulkku Emo Homo Pojat.\nSuomen historia, kirja ja vuosi -tyyliin. Seksin ilosta katosi 1/3 osaa, ympärileikkaus tehty low cut-tyyliin (sisempi nahka. Onnesta hehkuvat vanhemmat Meghan ja Harry esittelivät maanantaina. Vajavaisuuksia on. Harry Potter-kirjojen taikamaailman Aihe Vapaa? Read more ...\nKashakar on Porno Skyy tähti\nAkinole on Alasti teini-ikäinen tytöt\nDouzshura on Tiny Teens tiukka pillua\nToiviainen nauraa, että Suomessa ei ole tarvinnut turvautua vastaavaan ratkaisuun. Pimppa kuin pimppa on iso, jos vehje on tarpeeksi pieni:). Itse tuo koksu asian otti esille toteamalla jotain tyyliin kun on näin pieni muna, niin. Read More ...\nJotenkin tuntuu, että oikeastaan hän ei paljon pysty ollenkaan liikkumaan sisälläni kun on lopulta edes päässyt sisälle. Sofia Richie bikineissä kuin seireeni – mallivartalo ei jätä arvailun varaa. Read More ...\nOnnesta hehkuvat vanhemmat Meghan ja Harry esittelivät maanantaina syntyneen. Harry Potter -sarjassa kotitonttu vapautui isäntänsä määräysvallasta, jos. Read More ...\nTyyli on elänyt kuitenkin jonkin verran vuosien varrella. Enkä tykkää kun tuntuu että munasarjoja paukutetaan niin. Tapahtumaa todistaa taustalla Niemisen manageri Harry Harkimo. Viitsivitsi! Haittaakse? Jani-Petteri. Kalu. 7 kuukautta sitten. Pitikö tämänkin vielä joku kirja kirjoittaa? Munia haudotaan 21 vuorokautta, ja kolmea vuorokautta ennen kuoriutumista niitä ei enää käännellä, Jokinen kertoo. Alku oli siis modernia klassista musiikkia, mutta ei itse asiassa musiikkia ollenkaan. Harry: 21 oppituntia maailman tilastaHyvä kirja, vaikka äänikirjana iltaisin kuunneltuna. Ei penis! On miesten kuvitelmaa että naiset ovat jalat vetelinä kun näkevät sen mahtavan rakkauden nuijan, hehee! Korkeintaan. Harry on muuten amerikkalainen ja se ei mikkään nuor jätkä enää oo. Jani-Petteri (KUVA: Numi Nummelin).\nSuomalaismiehen ei kannata punastella, jos virolainen nainen toteaa. Instagram Meghan Markle Prinssi Harry, Prinssi Harry ja Meghan Markle. Tykkään katsoa ja. Siis jos se kikkeli on oikeasti pieni, tyyliin ei tunnu missään. Tällä hetkellä kiharat hiukset (ei Harry Stilesit kuitenkaan), ihanan intensiivinen katse, positiivisuus. Liikemies Harry Harkimo ja useat muut julkisuusammattilaiset. Pertillä iso kalu ja oliko hän yhtä lahjakas speleissään myös Brittikirjailija latoo hurjan väitteen: Tapailiko prinssi Harry huippumallia Meghanin selän takana. Mielenvikast läpändeerausta” ja ”saa käyttää mut ei ol pakko hei” raikuivat Turun ulkopuolellakin. Ei halua sijoittaa autoon, koska selvä se, että se sijoitus haihtuu. Ei oo. Tosin iso penis saa vaan jotenki syttymään paremmin vaikkei se varsinainen meno sitte sen kummempaa olis. Jartsalla on myös iso muna, ainakin yli 20 cm ja paksu, olen nähnyt kuvia joita Siltsu Ei välttämättä narsisti, mut ehkä jostain tuollasesta voi olla kysymys. Minulla on pieni kysta, en antanut leikata, koska se ei ollut kasvanut, vaarana on et.


tee-se-itse-tuotekuvaus for dummies | Kameralaukku.com\ntee-se-itse-tuotekuvaus for dummies\nKeskustelu osiossa 'Valaisu ja studiokuvaus' , aloittajana Vita, 27 Toukokuu 2005.\n27 Toukokuu 2005 #1\ntarkoitus ois joskus tulevaisuudessa kuvailla ainakin omatekoisia koruja.. ajattelin taustaksi kangasta (niitä löytyy omasta takaa) ja sitte kai valoiksi pitää viritellä pöytälamppuja ja systeemeitä..\nolen nähnytkin (muistaakseni tälläkin palstalla) kuvia kotistudioviritelmistä. mitä teidän studioihinne kuuluu? miten otatte tuotekuvia kotikonstein?\n27 Toukokuu 2005 #2\nOmaan Deluxe Studioon (not) kuuluu:\n1 valkoinen A3 taustaksi: kaarrettuna lattialta pystyyn tuolia/seinää vasten. Taustaksi sopii myös tekstiilit (valkoinen/musta paita, lakana, peitto, yms).\n1-2 hehkulamppulähdettä valonlähteiksi. Yleisvalaistukseen ikkunavalo. Täytevaloksi mahdollisesti kameran sisäänrakennettu salama.\n1h Photoshopia käsittelyyn - varsinkin jos kahteen A4:n oli turvauduttava, niin saumat pois.\nEli karvalakkimallia . Tulevaisuudessa tulossa ulkoinen salama jota voi käyttää orjana\n23 Kesäkuu 2005 #3\nVoin kertoa kokemuksesta, ettei ole helppoa kuvata koruja. Jos käytät kangasta taustalla, niin muista silittää se kunnolla ja pingottaa vaakatasossa kireäksi, että saat sen tasaiseksi. Valojen kanssa saa olla todella tarkkana, koska koruilla on taipumuksena kiiltää aika ilkeästi, joten salamalla tapat ne kuvat lähes varmasti. Mitä enemmän saat luonnonvaloa tasaisesti (esim heijastettuna) sen parempi. ja muista pyyhkiä sormenjäljet, pöly, yms. pois niistä koska ne näkyy aivan varmasti tollaisesta pinnasta kuvassa. Ne labroihin tarkoitetut puuvillahanskat on hyviä ja ei maksa hirveästi.\nOnnea yritykselle ja jos saat onnistumaan, niin näytäthän tuloksia meillekin.\n2 Heinäkuu 2005 #4\nItse olen viritellyt valkoisesta paperista kuvausalustan, ja sitten viritellyt pienen pöydän alle 'kuvausteltan', jossa on joka sivustalla valkoista lakanaa/tyynyliinaa, valkoinen 'katto' jne. Sitten takaa ampumaan yksi salama taustaa valkoiseksi läpi ja teltan sisälle joko kameraaan tai orjana yksi valo bouncettamaan yläoikealta/vasemmalta päävaloa, joka sitten kimpoilee teltan sisällä myös filliksi...\nVähän joutuu aina shoppailemaan, mutta ei paljoa onneksi, koska shoppaus on aunarista.\n2 Heinäkuu 2005 #5\nsaisko kuvia teidän kotistudioista?\n3 Heinäkuu 2005 #6\nKiiltäviä esineitä ei voi suoraan valaista, vaan on valaistava NE KOHTEET jotka kiiltävästä pinnasta heijastuu. Hyvin helposti kiiltävää kapistusta kuvatessa tulee esiteltyä koko oma studionsa pienoiskoossa, vaikkei nnin aina haluaisikkaan. Styroxit ja valkoiset pahvit ja paperit on hyviä apuja valaisussa. Jos viimesenpäälle kuvia aikoo ottaa, niin rakenteluun menee paljon aikaa jotta saa kaikki heijastukset ja tummennukset oikean muotoisiksi ja värisiksi. Digi niissä hommissa antaa paljon oikopolkuja filmiin verraten.\nKuvasin jokunen vuosi sitten jotain koruja nettikäyttöön, niin valaisin studiosalamoilla valkoisen studion katon. Kovasti homma käy siihen tarkoitukseen. Kamerana oli pieni 990-coolpixi joka ei kuvassa paljon haitannut. Järkkärillä läheltä kuvatessa olis voinut kamera näkyä korun pinnalla jo niin häiritsevästi että olis pitänyt ruveta toimenpiteisiin. Kuvausteltta olis ollut todennäköisin apu semmosiin liukuhihnakuvauksiin.\n3 Heinäkuu 2005 #7\nKiiltäviä esineitä ei voi suoraan valaista, vaan on valaistava NE KOHTEET jotka kiiltävästä pinnasta heijastuu.\ntämä pitääkin muistaa..\n12 Heinäkuu 2005 #8\nSaitko jotain julkaisukelpoista aikaiseksi, vai pelästyitkö jo liikaa? Ja tuosta valaisusta, niin riippuu ihan siitä, että haluatko ne heijastukset korostumaan sieltä kuvista vai et. (Toisaalta voihan asian ajatella niinkin, että valittaan taktisesti ne asiat jotka sieltä halutaan heijastuvan.)\n12 Heinäkuu 2005 #9\nAina voi hankkia tuommoisen..\n12 Heinäkuu 2005 #10\nvaneeri levyjä 2kpl toinen pystyyn toinen vaaka tasoon, valaistus 150W halogeeni spoteilla. Käytön jälkeen lamput kaappiin ja levyt syrjään. Ja valaistus aina epä suorasti. Jotkut kuulemma laittaa voi-/leivin papria spottien päälle pehmentääkseen valoa.\nOrjasalama, valkoiset seinät ja katto, joiden kautta valon voi heijastaa sekä esim. valkoista paperia, kangasta yms taustaksi. Lisäksi hieman photoshoppia päälle. Näillä eväillä on syntynyt seuraavat näpsyt:\nKuvattu kahden pahvin avulla, toinen takana toinen alla. Muistaakseni ilman salamaa. Kuvan skannattu koulun suhteellisen huonolla skannerilla valmiista kuvasta joka aiheuttaa huonon kugvan laadun\n18 Heinäkuu 2005 #13\nitsekin jonkinverran kuvanneena, mutta sitäkin enemmän kuvia säädelleenä kommentoin seuraavaa:\njos haluat että kuvat pystyy jälkikäteen säätämään esim. painokäyttöön niin pyri pitämään värilämpötilat samana, eli hehkulampun, luonnonvalon ja salaman sekoituksesta syntyy aika hankalasti ennakoitava kokonaisuus. Valkoisen ja harmaiden määrittely jälkityöstössä voi olla todella vaikeaa jos eri osiin kuvaa heijastuu eri"lämpöistä" valoa.\nVoisi tietysti ajatella, että nimenomaan korukuvissa saisi hauskoja efektejä suuntamalla itse koruihin erilaisia valoja ja heijastuksia, mutta ne pitää tällöin suunnata hyvin tarkasti ettei taustaan pääse "vuotamaan" mitään sellaista valoa mikä sinne ei kuulu.\nToinen vinkki on se, että käytä päällekkäisvalotusta, eli digiaikana ota jalustalta kohteesta useita kuvia niin että muutat valaistusta hieman kuvienottamisen välissä, sitten valitset kuvat joissa on hieman erilaisia heijastuksia ja yhdistät ne photoshopissa tasojen läpinäkyvyyksiä hyväksikäyttäen. Tällä tavalla saat nimenomaan korukuviin upeita heijastuksia, jotka eivät millään onnistuisi yhdellä valotuksella. Pro-korukuvaajat saattavat ottaa jopa 20 valotusta yhdestä korusetistä. Jokainen timantti valaistaan erikseen...\n18 Heinäkuu 2005 #14\nToinen vinkki on se, että käytä päällekkäisvalotusta...\njees.. tämäkin täytyy muistaa. kiitos vinkistä\n21 Heinäkuu 2005 #15\nMuutama A4 taustana, Canon off camera cord, salama(sofboxilla), tuollanen 80cm hopea heijastin(vaimon pitelemänä), jalusta, 100mm ja 50mm canonit... last but not least Photoshop!! jolla kuvat leikattu taustasta, ja yhdistetty, kaikissa kuvissa siis 2 kuvaa, heijastus ja itse tölkki...\n21 Heinäkuu 2005 #16\nItseäni häiritsee noissa kuvissa se että heijastus on täysin luonnoton. En tiedä oletko tarkoituksella vaiko vahingossa laittanu nuo väärin päin, mutta itselleni se pistää liikaa silmiin. Valo ja värit on kyllä hienot kaikissa kuvissa.\n21 Heinäkuu 2005 #17\nHeijastukset on tarkoituksella nuin koska olisi ollu liian työlästä(todella vaikeaa) kuvata ne eri asennossa mitä se olisi vaatinut jotta kuvan flippauksen jälkeen tekstit olisi kohdillaan. Lisäksi kuvaus vaiheessa pitää heijastuksen perspektiivi ottaa huomioon, eli sekin tekee hommasta aika vaikean, viimisessä kuvassa(siis 2:ssa viimisessä jotka ovat siis sama kuva) perspektiiviä ei ole otettu huomioon, vaan kuvaus vaiheessa kumpikin, tölkki ja heijastunut tölkki on otettu samalta kohtaa, jolloin perspektiivi on vähän ohi, ja heijastus kuvaa jouduttu hieman warppaan...\nYllättävän vaikea saada tuo heijastus kohdilleen(kokeilkaa), mitä se nuissa muissa siis perspektiivin puolesta on. Toki tekstien luettavuus tekee hieman epäaidon kuvasta, mutta tälläseen se minusta sopii kun kuvilla on tuota epäaitoutta juuri haettu... Eli koko setin ideana oli saada oikeita kuvia jotka näyttää mallinnetuilta, tätä mallinnus lookkia minusta tuo heijastus vähän tuo, ja teitenki über karkkivärit ja kontrasti... Tässä vielä 3,5v vanha oikea 3D mallinnus...


Mä oon aina tykännyt merestä. Oonhan asunut lähes koko ikäni meren äärellä. Muistan miten oudolta tuntui asua vuosi Jenkeissä, sisämaassa, ei merta missään. Pienenäkin me käytiin usein esimerkiksi Kallossa tai Reposaaressa, ihailemassa merta. Ja Yyterissä tietysti.\nMä oon kuitenkin aina tykännyt enemmän istua rantakalliolla jossain kauempana, missä ihmisiä ei vilise koko ajan. Katsella merta ihan rauhassa, siinä hiljaisuudessa, jonka luonto antaa. Meren tuoksu on paras kaikista.\nKerran heräsin aamulla superaikaisin, jotta me ehdittäisiin kaverin kanssa Kalloon ennen muita ihmisiä. Oltiin siellä auringonnousun aikaan, istuttiin hiljaa kalliolla ja mietittiin omiamme. Se oli ihan huippua.\nEn muista, kävinkö viime kesänä Kallossa kertaakaan, mutta Yyterissä kylläkin. Tänä vuonnakin mun piti päästä Yyterin, mutta enpä ole ehitnyt. Ei se mua silti niin suuresti haittaa, koska oon nähnyt sen jo monta kertaa, eikä se siitä sen ihmeellisemmäksi muutu, vaikka en siellä koko ajan ramppaisikaan. Sitä paitsi, Yyteri on niin kaunis paikka, että sitä voi mennä ihailemaan myös syksyisin ja talvisin. Joten onhan mulla vielä aikaa.\nSanoin iskälle ja Aleksille, että mennään käymään Reposaaressa ja Kallossa. Haluun mennä sinne. Mehän mentiin ja sää sattui olemaan vaan mitä täydellisin. En tiedä oonko koskaan ollut Kallossa niin, että ei ole tuullut. Aurinkokaan ei paistanut muutakuin hivenen jostain pilvipeiton raosta, mutta osa rantakalliosta olivat tosi lämpimiä. Niiden päällä oli ihana istuskella.\nIskä ja Aleksi keksivät hyppiä kalliokiveltä toiselle, parkouria, ne vitsailivat. Mä en juurikaan hyppinyt, en uskalla. Vaikka suurimmaksi osaksi kivet ovat isoja, kuivia ja pysyvästi paikoillaan, ei voi koskaan tietää milloin joku kivi luiskahtaakin pois jalan alta. Itse oon pienenä liukastunut kiven päältä ja kaatunut naamalleni toisen päälle. Onneksi siinä ei käynyt pahemmin.\nJoka tapauksessa, mä rakastan merta ja Kallon on äärettömän kaunis paikka. Mua vähän henkilökohtaisesti ärsytti, että nyt sinne rakennetaan jotain lasipavilijonkia, ihan siihen kallioille. Se kioski on mun mielestä kiva ja söpö, mutta tää pavilijonki jotenkin pilaa koko jutun. Mun mielestä. Vaikka kyllä mä siellä viihdyin ihan yhtä hyvin oli sitten pavilijonkia tai ei.\nEmmi 8/23/2017 9:03 ap.\nAnna 8/24/2017 1:11 ip.